title: Unkarin kansalliskirjasto

text: Vanhojen kirjojen kokoelma on Unkarin laajin. Siihen kuuluu 8 600 ennen vuotta 1711 painettua teosta. Siihen kuuluu muun muassa vanhin Unkarissa painettu kirja, "Chronica Hungarorum". Kirjaston kokoelmissa on kaksi kohdetta, jotka ovat päässeet Unescon maailmanmuistoluetteloon, Bibliotheca Corviniana ja "Tabula Hungariae". Bibliotheca Corviniana oli kuningas Matias Corvinuksen 1400-luvun toisella puoliskolla keräämä kirjasto, jonka kokoelma hajosi Unkarin jouduttua turkkilaisvaltaan. Osa kokoelmasta on kansalliskirjastossa. "Tabula Hungariae" on puolestaan vanha Unkaria ja sen lähialueita esittävä kartta.


title: Unkarin kansalliskirjasto

text: Kirjastossa on myös monien kuuluisien unkarilaiskirjailijoiden painoskokoelmia. Siellä on lähes 600 erilaista painosta Sándor Petőfin ja yli 3 000 erilaista painosta Mór Jókain töistä. Käsikirjoituksissa on muun muassa Ferenc Kölcseyn käsinkirjoittama Unkarin kansallislaulu ja useita Petőfin, Lajos Kossuthin ja Endre Adyn käsikirjoituksia.


title: Hirvenputket

text:
Hirvenputket ("Seseli") on sarjakukkaisiin ("Apiaceae") kuuluva ruohovartinen kasvisuku.
Siihen kuuluu lähes sata lajia. Ne ovat monivuotisia, kaljuja tai karvaisia kasveja, joilla on pystyasentoinen, uurrepintainen varsi. Lehdet ovat kaksi- tai kolmekertaa parilehdykkäisiä. Kukat ovat valkoiset tai punertavat.


title: Hirvenputket

text: Suvun nimeä "Seseli" käytti jo Aristoteles Antiikin Kreikassa.


title: Hirvenputket

text:
Pohjoismaissa suvun lajeista on tavattu vain kahta:
Muita lajeja:


title: Koripallon miesten SM-sarjakausi 1954

text: Koripallon miesten SM-sarjakausi 1954 oli 14. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Pantterit, joka kauden päätteeksi voitti seitsemännen perättäisen Suomen mestaruutensa. Panttereiden pistemenetykset tulivat 4, huhtikuuta, jolloin Kipo yllätti sen 70-54 ja 1. joulukuuta jolloin Työväen Maila-Pojat voitti 70-64. Lisäksi joukkue pelasi 62-62 -tasapelin HU -41:n kanssa 17. marraskuuta. Mestaruus varmistui ennen viimeistä sarjakierrosta, kun Pantterit 8. joulukuuta kukisti Sörnäisten NMKY:n 70-59. Sörnäinen voitti päätöskierroksella 12. joulukuuta Karhun Pojat 88-76 ja vei hopeamitalit ennen TMP:tä.


title: Koripallon miesten SM-sarjakausi 1954

text: "Lyhenteet: # = Sijoitus runkosarjassa, O = Pelatut ottelut, V = Voitot, T = Tasapelit H = Häviöt, P+ = Tehdyt pisteet , P- = Päästetyt pisteet , P = Pisteet"


title: Mississauga IceDogs

text: Mississauga IceDogs oli kanadalainen jääkiekkoseura, joka pelasi vuosina 1998–2007 OHL-junioriliigassa. Joukkue oli kotoisin Mississaugasta.


title: Mississauga IceDogs

text: IceDogs siirtyi Mississaugasta St. Catharinesiin, kun liikemies Bill Burke osti seuran Eugene Melnykiltä, Ottawa Senatorsin omistajalta. Melnyk halusi päästä eroon juniorijoukkueesta ja Burke osti sen keväällä 2007 saatuaan St. Catharinesin kaupunginvaltuustolta luvan kaupungin urheiluhallin käyttöön. Seuran uudeksi nimeksi tuli Niagara IceDogs.


title: Seleniitti (mineraali)

text: Seleniitti on yksi neljästä luonnossa esiintyvästä kipsin (CaSO · 2 HO) kiteisestä muunnoksesta. Nimitys on peräisin kreikan kielen Kuuta tarkoittavasta sanasta (σελήνη), eikä viittaa seleeniatomien tai sen yhdisteiden läsnäoloon kidejärjestelmässä. Ulkomuodoltaan seleniitti on usein väritöntä ja läpinäkyvää.


title: Hazmat Modine

text: Hazmat Modine on yhdysvaltalainen kahdeksanhenkinen maailmanmusiikkiyhtye. New Yorkia kotipaikkanaan pitävän yhtyeen perustaja on myös kuvataiteilijana ansioitunut Wade Schuman. Hazmat Modinen ensilevy "Bahamut" julkaistiin vuonna 2007 ja seuraava, "Cicada", vuonna 2011. Yhdysvalloissa levyn julkaisi Barbès Records, Euroopassa JARO.


title: Hazmat Modine

text: Ryhmän musiikki perustuu pohjoisamerikkalaisen musiikin traditioon; bluesiin, swingiin, jazziin, klezmeriin ja rhythm and bluesiin, mutta on saanut voimakkaasti vaikutteita myös kauempaa, jamaikalaisista, afrikkalaisista, havaijilaisista ja Lähi-idän musiikkityyleistä. Yhtyeen levyillä ovat vierailleet kurkkulauluyhtye Hun-Huur-Tu, Kronos Quartet ja beniniläinen puhallinorkesteri Gangbe Brass Band.


title: Koripallon miesten SM-sarjakausi 1955

text: Koripallon miesten SM-sarjakausi 1955 oli 15. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Pantterit, joka kauden päätteeksi voitti kahdeksannen perättäisen Suomen mestaruutensa.


title: Koripallon miesten SM-sarjakausi 1955


title: Koripallon miesten SM-sarjakausi 1956

text: Koripallon miesten SM-sarjakausi 1956 oli 16. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Pantterit, joka kauden päätteeksi voitti yhdeksännen perättäisen Suomen mestaruutensa.


title: Koripallon miesten SM-sarjakausi 1956


title: Koripallon miesten SM-sarjakausi 1957

text: Koripallon miesten SM-sarjakausi 1957 oli 17. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Pantterit, joka kauden päätteeksi voitti kymmenennen perättäisen Suomen mestaruutensa.


title: Koripallon miesten SM-sarjakausi 1957


title: Koripallon miesten SM-sarjakausi 1959

text: Koripallon miesten SM-sarjakausi 1959 oli 19. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Kotkan Työväen Palloilijat. Kauden päätteeksi Pantterit voitti kolmannentoista Suomen mestaruutensa.


title: Koripallon miesten SM-sarjakausi 1959


title: Bob Anderson

text: Bob Anderson voi tarkoittaa ainakin seuraavia henkilöitä:


Koripallon miesten SM-sarjakausi 1967–1968 oli 28. kausi, jolloin pelattiin miesten koripallon Suomen mestaruudesta. Kauden päätteeksi Tapion Honka voitti Suomen mestaruuden.


title: Koripallon miesten SM-sarjakausi 1967–1968

text: Hongan joukkue: Jyrki Immonen, Lars Karell, Seppo Kuusela, Kari Lahti, Uolevi Manninen, Matti Nenonen, Jorma Pilkevaara, Kari Rönnholm, Pertti Tuomarla, Erkki Turunen, Jouko Soveri, Mauno Pennanen.


Koripallon miesten SM-sarjakausi 1968–1969 oli 29. kausi, jolloin pelattiin miesten koripallon Suomen mestaruudesta. Kauden päätteeksi Tapion Honka voitti toisen peräkkäisen Suomen mestaruuden.


title: Koripallon miesten SM-sarjakausi 1968–1969

text: Hongan joukkue: Uolevi Manninen, Kari Lahti, Erkki Turunen, Kari Rönnholm, Jussi Keto, Lars Karell, Jorma Pilkevaara, Pertti Tuomarla, Jyrki Immonen, Mauno Pennanen, Matti Nenonen, Seppo Kuusela, Jaakko Stillman.


title: Siporanpöllönen

text: Siporanpöllönen ("Otus mentawi") on pöllöihin kuuluva lintu. Se on kotoperäinen Indonesiassa Länsi-Sumatran rannikolla olevilla Mentawaisaarilla, jossa sitä tavataan muutamalla saarella, ja populaation arvioidaan alustavien selvitysten mukaan olevan aika pieni.


title: Siporanpöllönen

text: Sen elinpiiriä ovat subtrooppiset ja trooppiset kosteat alavat metsät, kaadetut metsät ja kylien ympäristöt.


title: Rolando Villazón

text: Emilio Rolando Villazón Mauleón (s. 22. helmikuuta 1972 Ciudad de México, Meksiko) on meksikolais-ranskalainen tenori. Hän osallistui 1999 Placido Domingon isännöimään suureen Operalia-kilpailuun, jossa hän oli yksi voittajista. Hän on levyttänyt muun muassa albumin "Duets" Anna Netrebkon kanssa.


title: Rolando Villazón

text: Villazónin laulajankyvyt havaitsi naapuri kun hän oli 12-vuotias ja lauleli suihkussa. Naapuri kehotti häntä laulutunneille. Hän työskentelee Lyonin oopperassa ohjaajana.


title: Rolando Villazón

text: Villazón levyttänyt 13 levyä ja toiminut yhteistyössä muun muassa Patrizia Ciofin ja Topi Lehtipuun kanssa äänitettäessä Claudio Monteverdin "Il Combattimento di Tancredi e Clorindaa", jonka johti Emmanuelle Haïm.


title: Rolando Villazón

text: Elokuussa 2005 hän esitti "Alfredon" roolin Verdin "La Traviata" Salzburgin musiikkijuhlilla johtajana Carlo Rizzi ja ohjaajana Willy Decker. Hän esiintyi yhdessä Anna Netrebkon kanssa, jonka roolina oli "Violetta Valéry". He ovat esiintyneet yhdessä usein, muun muassa videonauhoituksessa Donizettin "Elisir d'amoresta".


title: Rolando Villazón

text: Villazón vaihtoi 2007 levy-yhtiötä ja teki pitkän sopimuksen Deutsche Grammophonin kanssa. Sairastelun vuoksi hän joutui perumaan esiintymisiä. vuosina 2007-2010 ja piti jopa vuoden tauon. Ongelmien syyksi paljastui kysta, joka leikattiin 2009. Jotkut kriitikot ovat arvioineet, että leikkaus on yksipuolistanut Villazónin sointikirjoa.


title: Rolando Villazón

text: Villazón esiintyy Helsingin Musiikkitalossa tammikuussa 2011 ohjelmalla, jossa on paljon Mozartia. Hän ei aiemmin, ennen kurkkuleikkaustaan, ole esittänyt erityisemmin Mozartia, koska ”en oikein osannut antaa Mozartille mitä hän vaatii”. Konsertissa hän ei kuitenkaan ollut parhaimmillaan. Vilustuminen haittasi ääntä. Kriitikko Vesa Sirén totesi myös, että Lohjan kaupunginorkesteri ei ollut saanut riittävästi harjoitusta.


title: Rolando Villazón

text: Villazón muutti perheineen Operalia-kilpailun jälkeen Pariisiin.


title: Maša ja Karhu

text: Maša ja Karhu () on venäläinen animaatiosarja, jossa ystävykset pikkutyttö Maša ja sirkuseläimen työt lopettanut Karhu seikkailevat kotiympäristössään. Maša on hyperaktiivinen, mutta hän on kuitenkin hyväsydäminen sekä itsenäinen. Karhu on melkein täysin hänen vastakohtansa; hän rakastaa rauhaa ja hiljaisuutta, on rauhallinen ja hyväntahtoinen.


title: Maša ja Karhu

text: Vuonna 2013 tuotantoyhtiö julkaisi sarjan kaikki jaksot Youtubessa; linkki tähän videopalveluun löytyy animaatiosarjan virallisilta sivuilta. Jaksoja pääsee katsomaan myös Venäjän ulkopuolella. Jaksot ovat erittäin suosittuja; sarjan vanhempia jaksoja on katsottu tätäkin kautta tyypillisesti muutamia kymmeniä miljoonia kertoja. Esimerkiksi jaksoa 17 oli syyskuun alussa 2018 katsottu jo yli 3.30 miljardia kertaa. Vuoden 2018 syksyyn mennessä animaatiosarjan jaksoja oli julkaistu kaikkiaan 74 kappaletta, eli 3 tuotantokautta. Lisäksi ohjelmaa lähetetään yli 100 maassa, ja sen jakelusta vastaavat televisiokanavien ja Youtuben ohella myös Netflix, iTunes, Google Play ja Amazon.com. Karhu pitää jalkapallosta, hunajasta ja musiikista. Maša kutsuu häntä hellyttävästi nimellä "Miška" (мишка=nalle). Hän on eläkkeelle vetäytynyt sirkusnallukka, tästä muistuttamassa ovat lukuiset palkinnot, mitalit ja kunniakirjat mökkinsä seinällä. Eräässä jaksossa karhu saa kirjeen, johon merkityn postiosoitteen (postinumero 625537) perusteella kuvitteellisen sarjan tapahtumapaikka on jossain Venäjän Tjumenin alueen Tjumenin piirin Tšiktšan kylän lähellä.


title: Maša ja Karhu

text: Karhulla on tapana joskus hermostua Mašalle, jos tämä tekee jotain pahaa, kuten aiheuttaa kaaosta tai epäjärjestystä Karhun hirsimökissä. Mašan lukuisat kysymykset ja tempaukset voivat myös ärsyttää karhua. Pohjimmiltaan Karhu kuitenkin rakastaa Mašaa syvästi, eikä antaisi koskaan mitään pahaa tapahtua hänelle. Maša saakin usein tahtonsa läpi kun Karhu ei halua tuottaa hänelle pahaa mieltä. Lisäksi näin eläkeläisenä nallukan aika kävisi pitkäksi ilman Mašaa.


title: Maša ja Karhu

text: Muita paikallisia metsän asukkeja ovat jänis, siili, susipariskunta, orava sekä naaraspuolinen karhu, johon eräässä jaksossa Miška rakastuu. Hän tosin menettää ihastuksensa paikalliselle himalajankarhulle, naaraskarhun huomattua Mašan ja tultua mustasukkaiseksi. Tämä tarina tosin päättyy huonosti kun urheilua harrastava nallukka keskittyy liikaa voimisteluun ja kehonrakennukseen, jättäen naiskarhun huomiotta. Junaradan varrella sijaitsevassa Mašan kodissa on lisäksi koira, vuohi, porsas, sekä kolme kanaa. Kukaan heistä ei pidä Mašan hyperaktiivisuudesta, ja he yrittävät vältellä mahdollisimman paljon. Parissa jaksossa esiintyy myös Karhun ystävä Tiikeri sirkuksen ajolta, sekä Panda.


title: I’ll Cry Instead

text: I’ll Cry Instead on The Beatles -yhtyeen kappale vuonna 1964 julkaistulta albumilta "A Hard Day’s Night". Sen kirjoitti kokonaan John Lennon, vaikka tekijätietoihin merkittiin myös Paul McCartneyn nimi. Kappaleen piti myös alun perin sisältyä "Yeah, yeah, tässä me tulemme" () -elokuvaan, mutta viime hetkellä kyseisen kohtauksen taustamusiikiksi valittiin ”Can’t Buy Me Love”, joka oli ollut hitti jo aiemmin.


title: I’ll Cry Instead

text: Lennonin itse laulama kappale julkaistiin singlenä Yhdysvalloissa, missä se nousi Billboard Hot 100 -listan sijalle 25.


title: I’ll Cry Instead

text: John Lennon kirjoitti kappaleen helmikuussa 1964, ja sen äänitti Norman Smith 1. heinäkuuta Abbey Road -studioilla Lontoossa samoissa sessioissa kappaleiden ”Matchbox” ja ”Slow Down” kanssa. Kappale jäi tarkoitettua lyhyemmäksi (1.44), sillä sen aiotun lopun äänittäminen osoittautui liian vaikeaksi. Koska Yhdysvalloissa oltiin halukkaita julkaisemaan kappale singlenä, liitettiin ensimmäinen säkeistö kappaleen loppuun, jotta siitä tulisi pidempi. Tätä yli kaksiminuuttista versiota käytettiin singlellä sekä "A Hard Day’s Night" -albumin Yhdysvaltain-painoksella.


title: I’ll Cry Instead

text: ”I’ll Cry Instead” sisältää vaikutteita rockabilly-musiikista. Tämä juontuu etenkin Paul McCartneyn walking bass -tyylisestä bassonsoitosta sekä George Harrisonin soittamasta Gretsch-kitarasta. Vaikutteita on myös country & western -musiikista, jonka fani erityisesti rumpali Ringo Starr oli. Sanoituksellisesti kappale käsittelee rakkaudellisista syistä tehtyä kostoa – aihe, jota Lennon tuli käyttämään lauluissaan myöhemminkin. Samantyylistä misogyniaa tuli sisältämään kappale ”Run for Your Life” ja vastaavaa turvattomuuden tunteen kuvausta kappaleet ”Help!” ja ”You’ve Got to Hide Your Love Away”. Lennonin vaimon Cynthian mukaan nämä kappaleet kuvastivat Lennonin turhatumista: vaikka hän oli miljoonien ihmisten idoli, hän oli menettänyt vapautensa, sekä hauskuuden, joka liittyi menneisiin aikoihin.


title: I’ll Cry Instead

text: Kappale oli tarkoitus julkaista elokuvan "Yeah, yeah, tässä me tulemme" () eräässä kohtauksessa, mutta ohjaaja Richard Lesterin vaatimuksesta sen tilalle laitettiin ”Can’t Buy Me Love”:


title: I’ll Cry Instead

text: Yhdysvalloissa ”I’ll Cry Instead” ilmestyi 26. kesäkuuta "A Hard Day’s Night" -albumin Yhdysvaltain-painoksella. Singlenä se ilmestyi 20. heinäkuuta 1964, samana päivänä kuin toinen single ”And I Love Her”. Se nousi Billboard-listan sijalle 25 ja pysyi listalla kaikkiaan seitsemän viikkoa. Myös Cashboxin (22.) ja Record Worldin (28.) listoilla kappale saavutti sijoitukset. Lisäksi B-puoli ”I’m Happy Just to Dance with You” menestyi pienimuotoisesti yltäen Billboard-listalla sijalle 95 ja Record World -listalla sijalle 103. Sekä single että albumi sisälsivät kappaleen keinotekoisesti pidennetyn version. Sen sijaan 20. heinäkuuta Yhdysvalloissa ilmestynyt uusi studioalbumi "Something New" sisälsi muokkaamattoman version.


title: I’ll Cry Instead

text: Britanniassa kappaleen lyhyempi, muokkaamaton versio ilmestyi "A Hard Day’s Night" -albumin brittipainoksella 10. heinäkuuta 1964. Sitä ei julkaistu singlenä.


title: I’ll Cry Instead

text: Laulusta ovat tehneet cover-version muun muassa Chet Atkins, Joe Cocker ja Billy Joel.


title: I’ll Cry Instead

text:
A-puoli
B-puoli


title: Gerald Lloyd-Verney

text: Gerald Lloyd-Verney (10. heinäkuuta 1900 – 3. huhtikuuta 1957) oli brittiarmeijan upseeri toisessa maailmansodassa ja yleni ennen kuolemaansa kenraalimajuriksi. Hän komensi 7. panssaridivisioona toisessa maailmansodassa.


title: Gerald Lloyd-Verney

text: Lloyd-Verney opiskeli Eton Collegessa. Hän liittyi 1919 grenadierkaartiin. Hän siirtyi 1928 Etelä-Australian kuvernöörin sotilasneuvonantajaksi. Hänet siirrettiin 1939 irlantilaiskaartiin. Hän oli toisen maailmansodan alun opettajana esikuntakoulussa Camberleyssä ennen kuin hänet siirrettiin irlantilaiskaartin 2. pataljoonan, joka vastaanotti juuri panssarikalustoa, komentaja 1940.


title: Gerald Lloyd-Verney

text: Lloyd-Vernon nimitettiin 1942 32. kaartinprikaatin komentajaksi ja edelleen 6. kaartin panssariprikaatin komentajaksi tammikuussa 1943. Hänet määrättiin 7. panssaridivisioonan komentavaksi kenraaliksi elokuussa 1944, kun Bernard Montgomery oli häntä esittänyt tehtävään. Hän oli 1. kaartinprikaatin komentajana Italiassa ja Itävallassa 1944–1945, ja hänet siirrettiin tehtävästä Wienin komendantiksi. Hän oli vielä 56. panssaridivisioonan komentajana vuodesta 1946 aina eläkkeelle siirtymiseensä saakka vuoteen 1948.


title: Gerald Lloyd-Verney

text: Gerald Lloyd-Vernon aviotui 1926 Bicesterin paronin Vivian Smithin tyttären Joyce Sybil Vivian Smithin kanssa. Pariskunnalla syntyi poika ja tytär.


title: Pääte (macOS)

text: Pääte () on pääte-emulaattori, joka sisältyy macOS:ään. Se antaa käyttäjän kommunikoida tietokoneen kanssa komentoliittymän kautta. Päätteessä on käytössä myös välilehdet ja esimerkiksi sen fontteja ja värejä voi muokata.


title: Tuhannen voiton klubi

text: Tuhannen voiton klubi on raviurheilussa käytettävä nimitys ohjastajista, jotka ovat urallaan saavuttaneet tuhat voittoa. Mitään varsinaista kerhoa ei ole olemassa, mutta tuhat voittoa saavuttaneen raviohjastajan sanotaan yleisesti päässeen Tuhannen voiton klubiin. Ruotsin raviurheilussa vastaava tunnetaan nimellä "Tusenklubben".


title: Tuhannen voiton klubi

text: Suomalaisista raviohjastajista tuhat voittoa saavutti ensimmäisenä Tuomo Mäkelä vuonna 1972. Vuoden 2012 loppuun mennessä kerhoon kuului yhteensä 43 ohjastajaa. Viimeisin tuhat voiton saavuttanut on Jukka-Pekka Kauhanen, joka sai määrän täyteen juhannuksena 2012 kotiradallaan Vieremällä. Nuorimpana tuhat voittoa on ajanut Veijo Heiskanen. Hän ylsi saavutukseen 25-vuotiaana vuonna 1984. Kaikki tuhat voittoa ohjastaneet ovat miehiä, naisohjastajista voitokkain on Marja-Leena Paavilainen 284:lla voitolla.


title: Tuhannen voiton klubi

text: Suomalaisista eniten voittoja on vuoden 2012 loppuun mennessä ajanut Jorma Kontio. Hänellä on voittoja yli 9 000 ja Kontio on myös Pohjoismaiden voitokkain ohjastaja. Hän ohjasti ensimmäisen voittonsa vuonna 1966 ja on urallaan ajanut yli 40 000 ravilähtöä. Maailman voitokkain raviohjastaja on saksalainen Heinz Wewering, joka on saavuttanut urallaan yli 16 000 ykkössijaa.


title: Tuhannen voiton klubi

text: Suomen Hippos siirtyi ATK-rekisteriin vuonna 1977, eivätkä sitä vanhemmat tilastot ole täysin paikkansapitäviä. Lisäksi Hippoksen tilastoista puuttuvat osittain Suomen ulkopuolella ajetut lähdöt ulkomaille rekisteröidyillä hevosilla.


title: Nuorisotyö

text: Nuorisotyö on kasvatustyötä. Kasvatus nuorisotyössä on nuoria sekä yksilöinä että yhteisön jäseninä kasvattavaa. Nuorisotyöllä tavoitellaan nuorten aktiivisen kansalaisuuden edistämistä, sosiaalista vahvistamista, nuorten kasvun ja itsenäistymisen tukemista sekä yhdenvertaisuutta, tasa-arvoa ja oikeuksien toteutumista. Nuorisolaki määrittelee nuorisotyön ja -politiikan kuuluvaksi kunnan tehtäviin sekä vastuun toteutuksesta kunnille, nuorisoyhdistyksille ja muille nuorisotyötä tekeville järjestöille.


title: Nuorisotyö

text: Virallisesti Suomessa nuorisotyötä määrittää nuorisolaki ja sen lisäksi lastensuojelulaki, Suomen perustuslaki, kuntalaki, kirkkolaki ja yhdistyslaki sekä niihin liittyvät valtioneuvoston asetukset ja muut sitovat päätökset. Kansalaisjärjestöillä on omia määritelmiään nuorisotyöstä; ne kuitenkin yleensä noudattelevat edellä lueteltuja peruslinjauksia.


title: Nuorisotyö

text: Nuorisotyö käsittää laajan kirjon erilaisia sisältöjä ja nuorisotyön toteuttajia ovat kuntaorganisaatioiden työntekijät sekä yhdistys- ja järjestötoimijat. Nuorisotyön toteutus jakautuu kahteen eri kategoriaan: ammatillisen osaamisen omaaviin palveluntuottajiin ja vapaaehtoistoimintaan perustuviin palveluihin. (Terveyden ja hyvinvoinnin laitos 2016 ; Soanjärvi 2011, 68.)


title: Nuorisotyö

text: Ammatillista nuorisotyötä toteuttaa alalle soveltuvan koulutuksen saanut, palkallista työtä tekevä ammattilainen. Ammatillinen nuorisotyö perustuu kasvatukseen ja nuorten kohtaamiseen. (Soanjärvi 2011, 130.) Nuorisotyön ammattilainen lukeutuu ammattihenkilöiden piiriin, joilla on ilmoitusvelvollisuus lastensuojelutarpeen selvittämiseksi salassapitosäännösten estämättä kunnan sosiaalihuollosta vastaavalle toimielimelle. (Lastensuojelulaki 2007, 25§.)


title: Nuorisotyö

text: Nuorisotyötä toteutetaan ehkäisevän työn ja korjaavan työn työottein. Ehkäisevä nuorisotyö on esimerkiksi erilaisten sosiaalisten ongelmien, kuten päihteiden käyttöön, rikolliseen käyttäytymiseen sekä erimuotoiseen syrjäytymiseen liittyvien ongelmien ennaltaehkäisyä (Mattila 2010, 14). Ehkäisevä työ ei ilmene aina kohdennettuna työnä jonkin teeman puitteissa, vaan voi olla yleisesti sosiaalisesti vahvistavaa sekä fyysistä ja psyykkistä terveyttä ja hyvinvointia lisäävää toimintaa. (Lundbom 2014, 10 - 11; Normann & Odell & Tapio & Vuohelainen 2015, 8 - 9.) Korjaavaa nuorisotyötä ovat esimerkiksi etsivä nuorisotyö ja nuorten työpajatoiminnat, vaikka niiden toteutukseen voi sisältyä myös ehkäisevän työn piirteitä (Gretschel & Junttila-Vitikka & Puuronen 2016, 120-121).


title: Nuorisotyö

text: Vuoden 2011 alussa voimaan astuneessa nuorisolain muutoksessa on säädetty etsivästä nuorisotyöstä. Lain mukaan kunnat toteuttavat etsivää nuorisotyötä tai hankkivat sen palveluna. Etsivällä nuorisotyöllä tarkoitetaan erityisnuorisotyötä, jossa tavoitteena on olla läsnä nuorten keskuudessa, ja tarjota mahdollisuus turvalliseen ja luottamukselliseen aikuiskontaktiin. Etsivä nuorisotyö pyrkii auttamaan nuoria saavuttamaan tarvitsemansa palvelut, ja etsimään vastauksia nuorten mieltä askarruttaviin kysymyksiin. Ensisijaisena kohderyhmänä ovat alle 29-vuotiaat nuoret, jotka ovat koulutuksen tai työmarkkinoiden ulkopuolella tai jotka tarvitsevat tukea saavuttaakseen tarvitsemansa palvelut.


title: A32 (raitiovaunu)

text: A32 on Ruotsissa käytössä oleva raitiovaunumalli. Sen on valmistanut Bombardier, joka markkinoi sitä nimellä Flexity Swift. Vaunu on käytössä Tukholmassa Nockebybananilla sekä Tvärbananilla.


title: Johnny Handsome – kasvoton

text: Johnny Handsome – kasvoton on vuonna 1989 ensi-iltansa saanut rikosdraama. Elokuvan pääosia esittävät Mickey Rourke, Ellen Barkin, Elizabeth McGovern, Morgan Freeman, Forest Whitaker, Lance Henriksen ja Scott Wilson. Elokuvan on ohjannut Walter Hill.


title: Johnny Handsome – kasvoton

text: Ryöstökumppaniensa pettämä rikollinen (Rourke) joutuu vankilaan, jossa hän ilmoittautuu plastiikkakirurgin koekaniiniksi ja saa rujojen kasvojensa tilalle paremmat. Vapauduttuaan hän etsii entiset rikoskumppaninsa käsiinsä ja ryhtyy kostoon sen turvin, ettei häntä heti tunnisteta.


title: Johnny Handsome – kasvoton

text: Elokuva ei menestynyt taloudellisesti. Vuoden 1994 Video-oppaassa Bello Romano antaa elokuvan VHS-versiolle kolme tähteä viidestä ja kutsuu sitä yksioikoiseksi hyvien näyttelijöiden väkivaltaviritelmäksi.


title: Vuoden kaupunkilainen

text: Vuoden kaupunkilainen on Suomen pääkaupunkiseudulla toimivan Kaupunkitoimittajien yhdistyksen vuosittain tekemä valinta.


title: Lullan Helo

text: Anna Elina Lullan Helo, o.s. "Valve" (22. elokuuta 1909 Valkeala – 4. syyskuuta 1968 Helsinki) oli suomalainen näyttelijä, näytelmäkirjailija ja sanoittaja, joka käytti salanimeä Kari Wilkman.


title: Lullan Helo

text: Lullan Helo oli naimisissa ministeri Johan Helon kanssa. Hän sanoitti salanimellä Kari Wilkman yhdessä Reino Helismaan kanssa Toivo Kärjen säveltämät kappaleet Tuopin jäljet ja Pigalle ja montmartti ja kirjoitti myös näytelmiä ja radiokuunnelmia.


title: Lullan Helo

text: Nimellä "Kari Wilkman":


title: Vladimir Odojevski

text: Vladimir Fjodorovitš Odojevski (; 13. elokuuta 1803 Moskova – 11. maaliskuuta 1869 Moskova) oli venäläinen kirjailija, filosofi ja musiikkikriitikko.


title: Vladimir Odojevski

text: Vladimir Odojevski syntyi vanhaan ruhtinassukuun, joka sammui hänen kuollessaan. Hän opiskeli Moskovan yliopiston sisäoppilaitoksessa ja toimi sen jälkeen journalistina. Vuonna 1826 Odojevski muutti Pietariin, jossa hän työskenteli Yleisen kirjaston varajohtajana ja Rumjantsevin museon johtajana. Vuodesta 1861 lähtien hän oli senaattorina Moskovassa. Hän osallistui aktiivisesti aikansa yhteiskunnalliseen elämään, hyväntekeväisyyteen ja kansanvalistustyöhön. Pietarissa Odojevski tunnettiin hänen 1830–1840-luvuilla pitämästään kirjallisuussalongista, jonka kävijöitä olivat muun muassa Mihail Lermontov, Nikolai Gogol ja Aleksandr Puškin.


title: Vladimir Odojevski

text: Odojevskin filosofiset ja esteettiset näkemykset ovat ristiriitaisia. Hän kasvoi rationalismin ja valistusfilosofian vaikutuksen alaisena, mutta kiinnostui sitten saksalaisesta idealismista, varsinkin Friedrich von Schellingista, ja myöhemmin Louis Saint-Martinin mystiikasta. Maailmankuvaltaan hän oli samanaikaisesti sekä zapadnikki että slavofiili.


title: Vladimir Odojevski

text: Kirjailijana Odojevski tuotti valistushenkisiä satiireja, opettavaisia kertomuksia sekä romanttisia fantasiaromaaneita kuten "Improvizator" (”Improvisoija”, 1833), "Silfida" (”Sylfidi”, 1837), "Salamandra" (”Salamanteri”, 1840) ja "Kosmodrama" (1840). Hänen keskeneräiseksi jäänyt tieteisutopiansa "4338-i god" (”Vuosi 4338”) julkaistiin vuonna 1926. 1840-luvun puolivälin jälkeen hän luopui kirjallisesta toiminnasta.


title: Vladimir Odojevski

text: Odojevski oli yksi venäläisen musiikkitieteen uranuurtajista. Hän oli ensimmäinen Mihail Glinkan tuotannon tutkija ja julkaisi kirjoituksia venäläisestä kansan- ja kirkkomusiikista sekä länsimaisista säveltäjistä. Musiikin aiheilla on näkyvä sija Odojevskin kaunokirjallisessa tuotannossa, ja hän sävelsi jonkin verran myös itse.


title: Vladimir Odojevski

text: Odojevski vietti kesiään Viipurin lähellä omistamassaan Ronkaan kartanossa ja osasi jonkin verran suomen kieltä. Suomalaiseen kansanrunouteen hän tutustui Helsingin yliopistossa työskennelleen Jakov Grotin välityksellä.


title: Vladimir Odojevski

text: Kirjailijan kaksiosaisen Salamanteri-romaanin päähenkilöitä ovat köyhä imatralainen poika Jaakko ja tämän nuoruudenystävä Elsa. Jaakko liittyy 1700-luvun alussa venäläisiin joukkoihin, joutuu Pietariin ja saa koulutuksen Hollannissa. Palattuaan takaisin hänestä tulee suuri herra ja yksi keisarin apulaisista. Elsa ei kuitenkaan pysty sopeutumaan Pietarin elämään ja palaa Imatralle. Myöhemmin hän ilmestyy Jaakolle salamanterina unessa ja auttaa tätä selviytymään vaikeuksistaan. Jaakko menee naimisiin venäläisen ylimysneidon kanssa, jolloin salamanteri kostaa julmasti.


title: Vladimir Odojevski

text: Romaanissaan Odojevski tuo venäläiseen kaunokirjallisuuteen ensimmäisen kerran sivistyneen suomalaisen henkilöhahmon. Samalla hän toistaa suomalaisiin ennestään liitettyjä alkukantaisuuden ja noituuden teemoja. Suomalaiset ovat päähenkilöinä myös kirjailijan keskeneräiseksi jääneessä romaanissa ”Perhekirjeenvaihto” sekä humoristisessa pikku näytelmässä ”Mitenkä saisi päivällisen”.


title: S. J. Lehto

text: Sulho Johannes Lehto (9. huhtikuuta 1895 Loimaa – 2. helmikuuta 1968 Turku) oli suomalainen näytelmäkirjailija.


title: Lyyli Voutilainen

text: Lydia (Lyyli) Maria Voutilainen (20. syyskuuta 1891 Kotka – 28. lokakuuta 1968 Helsinki) oli suomalainen kirjailija, joka käytti myös nimimerkkiä "Outi".


title: Lyyli Voutilainen

text:
Omalla nimellä:
Nimimerkillä "Outi":


title: Siiri Autiomäki-Paananen

text: Siiri Susanna Autiomäki-Paananen (22. lokakuuta 1896 Jalasjärvi – 23. joulukuuta 1969 Oulu) oli suomalainen Pylkönmäellä asunut opettaja, talonemäntä ja uskonnollinen kirjailija.


title: J. Mannermaa

text: Jooseppi (Juuso) Mannermaa, sukunimi aik. "Polkko" (28. toukokuuta 1885 Terijoki – 28. tammikuuta 1969 Järvenpää) oli suomalainen näytelmäkirjailija.


title: Lauri Pakkala

text: Lauri Ilmari Pakkala (3. marraskuuta 1924 Jalasjärvi – 12. heinäkuuta 1967 Ilmajoki) oli suomalainen kirjailija joka käytti myös nimimerkkiä Eljas Raesalo.


title: Lauri Pakkala

text:
Omalla nimellä:
Nimimerkillä "Eljas Raesalo":


title: Laulava salapoliisi

text: Laulava salapoliisi () on vuonna 2003 ensi-iltansa saanut draamakomedia, jonka on ohjannut Keith Gordon. Elokuvan pääosia esittävät Robert Downey Jr., Robin Wright Penn, Mel Gibson, Jeremy Northam, Katie Holmes, Adrien Brody, Jon Polito ja Carla Gugino. "Laulava salapoliisi" perustuu samannimiseen BBC:n minisarjaan. Elokuva ei menestynyt taloudellisesti.


title: Göran Tigerstedt

text: Tor Göran Tigerstedt (3. lokakuuta 1903 Helsinki – 2. joulukuuta 1956 Helsinki) oli suomalainen ruotsin ja suomen kielellä kirjoittanut kirjailija.


title: Göran Tigerstedt

text: Tigerstedtin vanhemmat olivat vuorihallituksen ylijohtajana ja valtiongeologina toiminut geologi ja dendrologi Axel Fredrik Tigerstedt ja Mary Helena Florence von Schulz. Hänen vanhempia veljiään olivat keksijä Eric Tigerstedt ja kirjailija Örnulf Tigerstedt. Göran Tigerstedt oli Yleisradion palveluksessa 1939–1952 ja kirjoitti radiokuunnelmia.


title: Kovat koppalakissa

text: Kovat koppalakissa () on vuosina 1995–1996 esitetty brittiläinen komediasarja poliisiaseman henkilökunnasta. Sarjan päähenkilöitä esittivät Rowan Atkinson, James Dreyfus, Mina Anwar, Rudolph Walker, Serena Evans, David Haig, Kevin Allen, Mark Addy, Joy Brook ja Lucy Robinson. Sarjan oli käsikirjoittanut Ben Elton ja ohjannut John Birkin. Sarjaa tehtiin kaksi tuotantokautta 14 jakson verran. Suomessa sarjaa on esittänyt Yle TV2.


title: Antti Eenokki Salo

text: Antti Eenokki Salo (11. tammikuuta 1867 Kauhajoki – 22. tammikuuta 1940 Kauhajoki) oli suomalainen maanviljelijä ja runoilija.


title: EmCe Solution Partner

text: EmCe Solution Partner Oy on suomalainen tietotekniikan palveluyhtiö. Sen asiakkaita ovat pienet ja keskisuuret yritykset. EmCen ohjelmistot perustuvat omaan tuotekehitykseen ja valittujen yhteistyökumppaneiden tuotteisiin (mm. Microsoft Dynamics NAV). Asiakasmäärällä mitattuna se on Suomen suurin Microsoft Dynamics NAV -toiminnanohjausjärjestelmien toimittaja.


title: EmCe Solution Partner

text: EmCellä on yli 60 työntekijää neljässä toimipisteessä Helsingissä, Tampereella, Oulussa ja Lahdessa. Yhtiöllä on noin 1 500 asiakasta.


title: EmCe Solution Partner

text: EmCen perustivat vuonna 1980 Stig Haglund ja Kåre Norrgård. Nykyinen toimitusjohtaja Markus Backlund aloitti tehtävässään vuonna 2008. EmCe on eräs Suomen vanhimmista kirjanpito-ohjelmistojen toimittajista.


Koripallon miesten SM-sarjakausi 1969–1970 oli 30. kausi, jolloin pelattiin miesten koripallon Suomen mestaruudesta. Kauden päätteeksi pelatussa loppusarjassa Tapion Honka voitti kolmannen peräkkäisen Suomen mestaruuden.


title: Koripallon miesten SM-sarjakausi 1969–1970

text: Hongan joukkue: Rauno Ailus, Jyrki Immonen, Jussi Keto, Heikki Kokko, Kari Lahti, Klaus Mahlamäki, Uolevi Manninen, Mauno Pennanen, Kari Rönnholm, Jaakko Stillman, Erkki Turunen.


title: In God We Trust (täsmennyssivu)

text: In God We Trust on Yhdysvaltain virallinen motto. Lisäksi se voi viitata ainakin seuraaviin:


title: Agnes Pakkala

text: Agnes Pamela Pakkala, kirjailijanimi Liisa Tervo (16. marraskuuta 1863 Oulu – 1. syyskuuta 1936 Oulu) oli suomalainen kirjailija.


title: Agnes Pakkala

text: Agnes Pakkalan vanhemmat olivat lukkari Samuli Tervo ja Maria Tervo. Hän oli naimisissa vuodesta 1889 kirjailija Teuvo Pakkalan kanssa.


title: Nokia 801T

text: Nokia 801T on matkapuhelinvalmistaja Nokian valmistama joulukuussa 2011 julkaistu Kiinan markkinoille suunnattu teleskooppiantennilla varustettu älypuhelin, joka käyttää Symbian Anna-käyttöjärjestelmää. Kiinalainen teleoperaattori China Mobile markkinoi Nokia 801T-puhelinta.


title: HMS Terror

text: HMS Terror on ollut yhdeksän Britannian Kuninkaallisen laivaston aluksen nimenä.


title: Juho Karreinen

text: Juho Karreinen (18. huhtikuuta 1881 Helsinki – 15. kesäkuuta 1935 Polvijärvi) oli suomalainen kirjailija.


title: Tactical Force – erikoisjoukkue

text: Tactical Force – erikoisjoukkue on suoraan dvd:lle vuonna 2011 julkaistu kanadalainen toimintaelokuva. Sen pääosissa nähdään muun muassa WWE-painijatähti Stone Cold Steve Austin ja Michael Jai White. Elokuvan ikäraja on K-15.


title: Tactical Force – erikoisjoukkue

text: Kapteeni Tate (Austin) ja hänen SWAT-iskuryhmänsä saavat hoidettavakseen kaupan panttivankitilanteen. Tate aluksi yrittää vastahakoisesti neuvotella tilanteessa kidnappaajan kanssa ohjekirjan mukaan mutta toiminnanmiehenä aikoo silti hoitaa tilanteen sillä tutummalla keinolla eli ammuskelulla. Myöhemmin tästä raivostuneena iskuryhmän pomo määrää kapteeni Taten ja hänen ryhmänsä palkattomalle vapaalle ja FBI:n pitämälle koulutukselle, jossa käsitellään vaihtoehtoisia ratkaisuja panttivankitilanteissa.


title: Tactical Force – erikoisjoukkue

text: Iskuryhmä suunta syrjäiselle lentokonehallille harjoittelemaan iskuryhmän toimintaa harjoitteluaseilla ja paukkupanoksilla mutta he eivät ole yksin. Samaan aikaan kaksi rikollisjengiä ovat tulleet hakemaan salaperäistä esinettä, jota kummatkin jengit jahtaavat. Kun yksi iskuryhmän jäsen tapetaan, kapteeni Tate on tiukan tilanteen edessä, koska heillä ei ole oikeita aseita tai viestimiä ja rikollisjengit yrittävät keinolla millä hyvänsä tappaa Taten ryhmän ja hankkia salaperäisen esineen.


title: Heiko Vogel

text: Heiko Vogel (s. 21. marraskuuta 1975) on saksalainen jalkapallovalmentaja ja entinen keskikenttäpelaaja. Tammikuusta 2018 lähtien hän on toiminut SK Sturm Grazin päävalmentajana.


title: Heiko Vogel

text: Vogelin pelaajaura jäi vaatimattomaksi, ja hän edusti aikuisiällä vain SV Edenkobenia. Pelaamisen ohella hän opiskeli liikunnan opettajaksi ja liittyi vain 23-vuotiaana FC Bayern Münchenin valmennusorganisaatioon. Hän valmensi yhdeksän vuoden aikana Bayernin eri ikäluokkien junioreja U10-joukkueesta U17-joukkueeseen saakka. Tammikuussa 2008 hän siirtyi Thorsten Finkin apulaisvalmentajaksi FC Ingolstadtiin. Kaksikko luotsasi Ingolstadtin Regionalliga Südin hopealle, ja kauden päätteeksi seura nousi 2. Bundesliigaan. Finkin saatua potkut tehtävästään huhtikuussa 2009 myös Vogel jätti seuran.


title: Heiko Vogel

text: Kesäkuussa 2009 Finkistä tuli sveitsiläisen FC Baselin päävalmentaja, ja Vogel siirtyi hänen apulaisvalmentajakseen. Finkin valmennustiimin johdolla Basel voitti kaudella 2009–2010 Sveitsin tuplamestaruuden ja jatkoi menestyskulkuaan 2010–2011 voittamalla toistamiseen liigamestaruuden.


title: Heiko Vogel

text: Kausi 2011–2012 lähti myös Baselin osalta vahvasti käyntiin. Thorsten Fink jätti seuran lokakuussa ja siirtyi Hamburger SV:n päävalmentajaksi, ja Vogel otti valmennusvastuun FC Baselissa. Vogelin johdolla Basel jatkoi menestyksekästä syksyään sekä kotimaassa että Mestarien liigassa. Joulukuun alussa Vogel johdatti Baselin sensaatiomaiseen 2–1 voittoon Manchester Unitedista Mestarien liigan lohkovaiheessa. Voiton myötä Unitedin pelit päättyivät lohkovaiheeseen ja Basel eteni pudotuspeleihin. Loistavan menestyksen myötä Basel teki Vogelin kanssa kesään 2014 ulottuvan jatkosopimuksen joulukuussa 2011. Lopulta Baselin tie Mestarien liigassa katkesi neljännesvälierätappioon FC Bayern Münchenille yhteismaalein 7–1.


title: Heiko Vogel

text: Sveitsin liigassa Basel varmisti Vogelin johdolla kolmannen perättäisen mestaruutensa, kun sillä oli vielä seitsemän ottelua pelaamatta. Baselin täydellinen kausi kotimaassa huipentui tuplamestaruuteen, kun cupin loppuottelussa kaatui FC Luzern maalein 4–2. Kausi 2012/13 alkoi Baselin osalta edellistä heikommin ja seura putosi Mestarien liigasta häviämässä playoffs-karsintakierroksella CFR Cluj'lle yhteismaalein 3–1. Kun syysmenestys kotimaassakin jäi heikoksi, erotti seurajohti Vogelin lokakuun puolivälissä 2012.


title: Heiko Vogel

text: Lokakuussa 2013 Vogel palasi FC Bayern Münchenin organisaatioon U19-joukkueen valmentajaksi. Kesällä 2015 Vogel siirtyi Regionalligassa pelaavan Bayernin II-joukkueen päävalmentajaksi. Vogel luotsasi Bayernin Regionalligan kuudenneksi debyyttikaudellaan. Maaliskuussa 2017 seura erotti Vogelin.


title: Heiko Vogel

text: Tammikuussa 2018 Vogelista tuli SK Sturm Grazin päävalmentaja kesään 2019 ulottuvalla sopimuksella.


title: Nokia X2-00

text: Nokia X2-00 on matkapuhelinvalmistaja Nokian valmistama huhtikuussa 2010 julkaistu ja heinäkuussa 2010 myyntiin tullut matkapuhelin.


title: Nykysuomalaista - Contemporary Finnish

text: Nykysuomalaista - Contemporary Finnish on Soulset-yhtyeen ja Edward Vesala Jazz Bandin yhteisalbumi vuodelta 1969. Levy julkaistiin Soulsetin jo hajottua syksyllä 1969. Levyn esitykset ovat yhtyeen viimeiset levytykset. Levyn äänitti Erkki Hyvönen.


title: Vähäsinisiipi

text: Vähäsinisiipi ("Brephidium exilis") on pohjoisamerikkalainen sinisiipilaji ja maailman pienikokoisin päiväperhonen.


title: Vähäsinisiipi

text: Pieni, yläpinnaltaan kuparinruskea perhonen, jonka siipien tyviosassa on sinistä väriä. Siipien reunus on valkoinen ja etenkin takasiivessä siihen liittyy mustia täpliä. Siipien alapinta on tyviosasta harmaa ja kärkiosasta ruskea. Takasiiven keskellä on kolme mustaa pilkkua ja rivi mustia, valkokeskustaisia täpliä siiven ulkoreunassa. Siipiväli on 12–20 mm, mutta jopa alle 10 mm kokoisia yksilöitä esiintyy.


title: Vähäsinisiipi

text: Vähäsinisiipeä tavataan Etelä-Amerikan pohjoisosista Keski-Amerikan poikki Yhdysvaltojen eteläosiin Kaliforniasta Texasiin. Vaeltaneita yksilöitä tavataan aina Oregonin korkeudella saakka. Levinneisyytensä pohjoisemmissa osissa lentoaika on heinäkuusta syyskuuhun, etelämpänä laji lentää ympäri vuoden.


title: Vähäsinisiipi

text: Suolapitoista ja emäksistä maaperää suosiva perhonen, jonka tyypillisiä elinympäristöjä ovat merenrannat, autiomaat ja suolaisten soiden ympäristöt. Koiraat lentävät kasvillisuuden joukossa aktiivisesti etsimässä naaraita. Naaras laskee munansa erityisesti ravintokasvin lehtien yläpinnoille. Kotelo talvehtii.


title: Vähäsinisiipi

text: Toukka on polyfagi, joka elää erityisesti savikoilla ("Chenopodium") ja maltsoilla ("Atriplex").


title: Pages

text: Pages on Applen kehittämä tekstinkäsittely- ja sivuntaitto-ohjelma. Se on osa macOS:ille ja iOS:ille iWork-toimisto-ohjelmistopakettia, johon kuuluu Numbers ja Keynote. Pagesin ensimmäinen versio julkistettiin 11. tammikuuta, 2005. Pages 4 julkaistiin 6. tammikuuta. 2009, osana iWork-pakettia. 27. tammikuuta. 2010, Apple julkisti uuden version Pagesista iPadille aivan uudella kosketuskäyttöliittymällä. 31. toukokuuta. 2011, Apple päivitti iOS-version 1.4:ään, mahdollistaen käytön myös iPhonella ja iPod Touchilla.


title: Pages

text: Apple on markkinoinut Pagesia helppokäyttöisenä ohjelmana, joka mahdollistaa käyttäjien luoda nopeasti dokumentteja kotitietokoneillaan. Useita Applen suunnittelemia malleja, sisältäen erilaisia teemoja (kuten kirjeitä, ansioluetteloita, julisteita sekä luonnoksia) on sisällytetty Pagesiin.


title: Aleksanteri Järvenpää

text: Aleksanteri Järvenpää (2. toukokuuta 1856 Isojoki – 10. kesäkuuta 1916 Helsinki) oli suomalainen kirjapainotyöläinen ja kirjailija. Hän kirjoitti kertomuksia ja pakinoita nimimerkeillä "A. J. Moukari" ja "Wihwilä".


title: Aleksanteri Järvenpää

text: Järvenpään vanhemmat olivat talollinen Juho Järvenpää (sukunimi alk. Kantinkoski) ja Greeta Liisa Sakarintytär. Järvenpään isä oli velkaantunut maanviljelijä ja hän oli äitinsä kuoltua ruustinna-tätinsä kasvattina. Järvenpää aikoi kansakoulunopettajaksi mutta ei päässyt Jyväskylän opettajaseminaariin. Hän työskenteli sitten Weilin & Göösin kirjapainoissa Jyväskylässä 1876–1883 ja Helsingissä 1883–1916 toimien viimeksi varastonhoitajana.


title: Aleksanteri Järvenpää

text: Järvenpää oli Suomen työväen valtuuskunnan jäsen 1893–1899. Hän kuului Työmies-lehden perustajiin ja toimi lehden avustajana 1898–1916. Järvenpää kirjoitti työväenlehtiin satiireita ja pakinoita nimimerkillä "A. J. Moukari".


title: Aleksanteri Järvenpää

text: Järvenpää kuului niiden 10 kirjapainotyöntekijän ryhmään joka kustansi vuonna 1889 Minna Canthin novellit "Lain mukaan" ja "Kauppa-Lopo" yhteisniteenä nimellä "Kansan ääniä". Hän oli kirjeenvaihdossa tästä asiasta Canthin kanssa ja on myös otaksuttu että Järvenpää kävi muutakin kirjeenvaihtoa Minna Canthin kanssa käyttäen nimimerkkiä "Mystico". Toisaalta on myös esitetty että nimimerkki "Mystico" olisi ollut kuopiolainen sanomalehtimies ja näyttelijä Kaarlo Frisk (1860–1921).


title: Aleksanteri Järvenpää

text: Aleksanteri Järvenpää oli naimisissa kaksi kertaa:


title: Aleksanteri Järvenpää

text: Nimimerkillä "Wihwilä":


title: Operaatio Sonnenblume

text: Operaatio Sonnenblume () eli operaatio Auringonkukka oli toisessa maailmansodassa peitenimi operaatiolle, jossa saksalaisjoukkoja siirrettiin Pohjois-Afrikan rintamalle helmikuussa 1941. Joukkojen tehtävänä oli tukea Italian Libyassa olevia joukkoja, kun liittoutuneiden operaatio Compassissa oli tuhoutunut koko Italian 10. armeija.


title: Operaatio Sonnenblume

text: Jo 4. lokakuuta 1940 Adolf Hitlerin ja Benito Mussolinin keskustelivat Saksan joukkojen lähettämisestä Italian rinnalle Pohjois-Afrikkaan. 3. panssaridivisioona sai 11. lokakuuta määräyksen valmistautua siirtymään Libyaan, jolloin aloitettiin henkilöstön lääkärintarkastukset tropiikkiin siirtämiseksi. Tällöin valmistelut keskeytettiin.


title: Operaatio Sonnenblume

text: Pelko Libyan menettämisestä ja halu auttaa hädässä olevaa liittolaista johti operaation toteuttamiseen. Määräyksen operaation toteuttamiseksi antoi 6. helmikuuta 1941 Saksan asevoimien yliesikunta () Hitlerin yleisohjeen 22 perusteella maavoimien esikunnalle () ja ilmavoimien esikunnalle (). Operaation tarkoituksena oli Pohjois-Afrikan rintaman vakauttaminen. Ensimmäinen Saksan Afrikan joukkojen henkilöstöä ja kalustoa kuljettanut saattue, johon kuuluivat saksalaiset rahtialukset "Ankara" (4 768 t), "Arcturus" (2 596 t) ja "Alicante" (2 140 t) sekä niitä suojanneet Italian laivaston hävittäjä "Turbine" ja torpedoveneet "Orsa", "Cantore" ja "Missori", lähti 8. helmikuuta Napolista Tripoliin. Saattue viipyi kaksi vuorokautta Palermossa Gibraltarille sijoitetun Britannian kuninkaallisen laivaston Force H:n ollessa merellä. Paluumatkalla saattue joutui 14. helmikuuta Maltalta lähteneen torpedokoneen hyökkäyksen kohteeksi.


title: Operaatio Sonnenblume

text: Vasta muodostettu Saksan 5. kevyen divisioona lähetettiin Italiaan ja edelleen Pohjois-Afrikkaan. Divisioonan ensimmäiset joukkoyksiköt, 3. tiedustelupataljoona ja 39. panssarintorjuntapataljoona, saapuivat 14. helmikuuta Tripoliin, mistä ne jatkoivat heti Sirteen. Sen panssarirykmentti 5 kuormattiin 28. helmikuuta Wünsdorfissa juniin, jotka kuljettivat sen Napoliin kuormattavaksi laivoihin. Italian laivaston suojaamaan saattueeseen kuuluivat rahtialukset "Wachtfels", "Reichenfels", "Arcturus", "Alicante" ja "Leverkusen", joka syttyi kuormattaessa tuleen. Onnettomuudessa tuhoutui kymmenen PzKw III ja kolme PzKw IV -panssarivaunua. Loput rykmentistä eli 25 PzKw I Ausf A,45 PzKw II, 61 PzKw III (kaikki varustettu 25 cm KwK L/42 kanuunoilla ja ainoastaan muutama Ausf H -mallia), 17 PzKw IV, kolme pientä esikuntavaunua ja neljä suurta esikuntavaunua nousivat maihin Tripolissa 10. maaliskuuta. Joukkojen oltua Tripolin läpi kulkeneessa paraatissa 12. maaliskuuta, ne siirrettiin rantatietä rintamalle.


title: Operaatio Sonnenblume

text: Saksan 15. panssaridivisioona lähetettiin toisena panssariyksikkönä Libyaan liitettäväksi Saksan Afrikan armeijakuntaa. Sen panssarirykmentti 8 kuljetettiin Tripoliin kolmessa saattueessa. I pataljoonan esikunta ja esikuntakomppania sekä 1. komppania saapuivat 24. huhtikuuta, rykmentin esikunta sekä 2., 3. ja 5. komppania saapuivat 2. toukokuuta. Kolmas erä, jonka muodostivat II pataljoonan loppuosa sekä 6. ja 7. komppania, saapui Tripoliin 6. toukokuuta. Rykmentillä oli 45 PzKw II, 71 PzKw III (pääosa Ausf H -mallia), 20 PzKw IV, neljä pientä esikuntavaunua ja kuusi suurta esikuntavaunua.


title: Karreinen

text: Karreinen on suomalainen sukunimi, joka on muun muassa seuraavilla henkilöillä:


title: Oiva Korhonen

text: Oiva Korhonen (28. heinäkuuta 1928 Suonenjoki – 27. toukokuuta 1992 Kuopio) oli suomalainen opettaja ja kirjailija.


title: Oiva Korhonen

text: Korhosen vanhemmat olivat työmies Kalle Korhonen ja Elin Emilia Karhunen. Hän toimi peruskoulunopettajana muun muassa Taivalkosken Metsäkylässä ja Jokijärvellä 1974–1980.


title: Calvary Episcopal Church

text: Calvary Episcopal Church -nimisiä episkopaalisia kirkkorakennuksia on Yhdysvalloissa useita:


title: Lizard Dusk

text: Lizard Dusk on suomalaisen metallimusiikkia soittavan Tracedawn-yhtyeen kolmas studioalbumi, joka julkaistaan 15. helmikuuta 2012 Skandinaviassa ja 17. helmikuuta muualla maailmassa. "Lizard Dusk" on yhtyeen ensimmäinen albumi uuden laulajan Niko Kalliojärven kanssa. Kappaleesta ”Breed Insane” on tehty myös musiikkivideo.


title: Lizard Dusk

text: Albumi debytoi Suomen virallisen listan sijalla 43.


title: Matthew Etherington

text: Matthew Etherington (s. 14. elokuuta 1981) on englantilainen jalkapalloilija, jonka tämänhetkinen joukkue on Stoke City.


title: Matthew Etherington

text: Hänen pelipaikkansa on keskikenttäpelaaja. Hän on pelannut aikaisemmin seuroissa Peterborough United, Tottenham Hotspur, lainasopimuksella Bradford Cityssä, sopimuksella taas West Ham Unitedissa ja nykyisessä seurassaan Stoke Cityssä.


title: Narvskajan metroasema

text: Narvskaja () on Pietarin metron asema Kirovin-Viipurin linjalla. Asema avattiin 15. marraskuuta 1955. Asema sijaitsee asemien Kirovski zavod (etelässä) ja Baltijskaja (pohjoisessa) välissä Pietarin ydinkeskustasta lounaaseen.


title: Narvskajan metroasema

text: Asema sijaitsee 52 metrin syvyydessä. Maanpäällinen sisäänkäynti on rakennettu uusklassiseen tyyliin ja siinä on kupoli. Alun perin asemahallin päässä oli Josif Stalinia esittävä mosaiikki, joka piilotettiin näkyvistä vuonna 1961. Asemahallin arkadit on koristeltu 48 korkokuvalla, jotka esittävät 12 eri ammattia. Liukuportaiden yllä aseman sisäänkäynnillä on korkokuva "Kunnia työlle".


title: Leavenworth

text: Leavenworth tarkoittaa seuraavia asioita ja henkilöitä:


title: Apeiron Kirjat

text: Apeiron Kirjat on suomalainen kirjankustantamo, joka julkaisee mannermaista filosofiaa ja lacanilaiseen psykoanalyyttiseen tutkimuskenttään kuuluvaa kirjallisuutta. Se on julkaissut mm. Slavoj Žižekin ja Maurice Blanchotn teosten suomennoksia.


title: Keynote

text: Keynote on Applen kehittämä esitysgrafiikkaohjelma. Se on osa macOS:n ja iOS:n iWork-toimisto-ohjelmistopakettia, johon kuuluu Numbers ja Pages. Keynoten viimeisin versio eli Keynote 5 julkaistiin Macintoshille 6. tammikuuta 2009. Se sisälsi uusia teemoja, siirtymiä ja animaatioita sekä mahdollisuuden hallita diaesitystä iPhonella tai iPod touchilla, käyttäen Keynote Remotea. Apple julkaisi 27. tammikuuta 2010 uuden version Keynotesta iPadille aivan uudella kosketuskäyttöliittymällä.


title: Numbers

text: Numbers on Applen kehittämä taulukkolaskentaohjelma osana iWorkiä, Pagesin ja Keynoten kanssa. Numbers 1.0 julkaistiin 7. elokuuta 2007, joten se on uusin ohjelma iWork-paketissa. 27. tammikuuta 2010 Apple julkisti uuden version Numbersista iPadille aivan uudella kosketuskäyttöliittymällä.


title: Numbers

text: Toisin kuin perinteiset taulukkolaskentaohjelmat kuten Microsoft Excel, Numbers käyttää "free-form ”canvas”" -lähestymistapaa, joka alentaa taulukot yhdeksi monesta erilaisesta mediatyypistä.


title: Baltijskajan metroasema

text: Baltijskaja () on Pietarin metron Kirovin-Viipurin linjan asema. Asema avattiin 15. marraskuuta 1955. Asema sijaitsee asemien Narvskaja ja Tehnologitšeski institut välissä. Asema on nimetty läheisen Baltian rautatieaseman mukaan.


title: Paljasjaloin törmäyskurssilla

text: Paljasjaloin törmäyskurssilla () on saksalaisen näyttelijän ja ohjaajan Til Schweigerin elokuva vuodelta 2005.


title: Paljasjaloin törmäyskurssilla

text: Kyseessä on romanttinen komedia, joka kertoo Nickistä (Til Schweiger), hedonistisesta poikamiehestä, joka rakastuu Leilaan (Johanna Wokalek), mielisairaalasta karanneeseen potilaaseen. Schweiger oli myös mukana käsikirjoituksen teossa.


title: Paljasjaloin törmäyskurssilla

text: Nick Kellerin (Til Schweiger) elämää voi tuskin kutsua hyvin järjestetyksi. Hän kompuroi väliaikaisesta työstä toiseen ja hänellä on erittäin vakavia ongelmia Heinrichin, rikkaan ja vaikutusvaltaisen isäpuolensa, kuten myös veljensä Viktorin kanssa. Nickin viimeisin väliaikainen työ on siivoojana psykiatrisella klinikalla, missä hän estää paljasjalkaisen potilaan Leilan (Johanna Wokalek) itsemurhan. Leilan tarina on myös monimutkainen; ensimmäiset yhdeksäntoista vuotta Leilan elämästä hänen äitinsä piti häntä kotona eristyksissä muusta maailmasta. Äidin kuoleman jälkeen hänet on viety sairaalaan, josta hän haluaa päästä pois. Mieleltään Leila on yhä lapsi, hän ottaa esimerkiksi todesta kaiken mitä hänelle kerrotaan eikä hän pidä fyysisestä kontaktista tuntemattomien kanssa.


title: Paljasjaloin törmäyskurssilla

text: Odottamaton seuraus Nickin teosta on se, että Leila seuraa häntä salaa, yöpuvussa ja paljain jaloin, ilmestyen yöllä hänen ovelleen. Leilan kieltäytyessä jatkuvasti palaamasta takaisin klinikalle hän ja Nick lähtevät yhdessä matkalle osallistuakseen Viktorin häihin – Nickin entisen tyttöystävän kanssa. Matkan aikana heidän suhteensa syvenee merkittävästi. Vakavien perhekeskeisten riitojen jälkeen Nick yrittää jälleen saada Leilan takaisin sairaalaan, mutta hänen täytyy tunnustaa itselleen rakastuneensa tähän.


title: Paljasjaloin törmäyskurssilla

text: Nick pidätetään kidnappauksen yrittämisestä ja Leila viedään takaisin klinikalle. Nick teeskentelee olevansa mieleltään sairas, jotta voisi mennä sinne hänen luokseen, mutta vasta Leilan yritettyä uudelleen itsemurhaa hänen lääkärinsä antaa siihen luvan.


title: Paljasjaloin törmäyskurssilla

text: Viimeinen kohtaus näyttää heidät molemmat ostoksilla supermarketissa kahdeksan kuukautta myöhemmin, jolloin heidät molemmat on päästetty klinikalta.


title: Suomen kirkkohistoriallinen seura

text: Suomen kirkkohistoriallinen seura (SKHS) – Finska kyrkohistoriska samfundet (FKHS) on kirkkohistorian alan tieteellinen seura, joka järjestää esitelmätilaisuuksia ja julkaisee oman alansa tutkimusta. Seura on muun muassa Tieteellisten seurain valtuuskunnan ja kirkkohistorian kansainvälisen kattojärjestön CIHEC:n jäsen.


title: Suomen kirkkohistoriallinen seura

text:
Seuralla on kaksi julkaisusarjaa. Toimitusten sarjassa on julkaistu itsenäisiä kirkkohistoriallisia tutkimuksia vuodesta 1895. Suomen kirkkohistoriallisen seuran vuosikirjaa taas on julkaistu vuodesta 1911. Vuosikirjaa edelsi vuosina 1892–1910 aikakauskirja "Suomen kirkkohistoriallisen seuran pöytäkirjat liitteineen – Finska kyrkohistoriska samfundets protokoll och meddelanden". Julkaisusarjojen ulkopuolella seuran hankkeena on syntynyt Turun hiippakunnan paimenmuisto 1554–1721, jonka Suomalaisen Kirjallisuuden Seuran biografiakeskus toimitti verkkohakuteokseksi vuonna 2011.
Seura järjestää kuukausittain esitelmätilaisuuksia yliopiston lukukausien aikana sekä vuosittaisen kevätretken. Vuodesta 2001 lähtien seura on järjestänyt noin joka toinen vuosi Kirkkohistorian päivän, johon seuran jäsenet kokoontuvat vaihtuvan teeman ympärille linkittyvän keskustelun merkeissä. Aiheina Kirkkohistorian päivässä ovat tähän mennessä olleet Kirkko ja 1960-luku (2001), Kirkko ja keskiaika (2003), Baltian kirkkohistoria (2005), Sukupuoli ja uskonto 1800–1900-luvulla (2006), Arkkipiispa Martti Simojoki (1908–1999) 100 vuotta (2008), Verkostot historiassa (2010) sekä Yksilö ja kristinuskon historia (2013). Seuran vuosijuhla on vuodesta 1898 lähtien järjestetty Pyhän Henrikin päivänä 19. tammikuuta. Vuoden 2009 lopussa seuralla oli 670 jäsentä, joiden joukossa oli 11 kunniajäsentä.


title: Suomen kirkkohistoriallinen seura

text: Ajatus kirkkohistoriallisesta seurasta virisi papiston keskuudessa 1880-luvun loppupuolella, jolloin luterilainen kirkko oli voimakkaan arvostelun kohteena. Papisto halusi puolustaa kirkkoa, ajaa kirkollisia uudistuspyrkimyksiä ja toteuttaa fennomaanista ohjelmaa kirkon piirissä. Yksityisissä pappeinkokouksissa valmisteltiin kahden erillisen seuran perustamista, ja vuonna 1889 tehtiin Kuopion pappeinkokouksessa päätös Suomalaisen Teologisen Kirjallisuusseuran ja Suomen kirkkohistoriallisen seuran perustamisesta. Senaatti vahvisti seurojen säännöt vuonna 1891.


title: Suomen kirkkohistoriallinen seura

text: Suomen kirkkohistoriallisen seuran ensimmäisessä johtokunnassa toimi puheenjohtajana professori Herman Råbergh ja sihteerinä pastori Adolf Neovius. Muut jäsenet olivat Helsingin lääninvankilan saarnaaja pastori Elis Bergroth, käytännöllisen teologian professori Otto Immanuel Colliander, Uudenkaupungin kirkkoherra rovasti Johan Antero Cederberg, Jyväskylän seminaarin johtaja professori Karl Gabriel Leinberg ja Hämeenlinnan lyseon uskonnonlehtori Johan Samuel Pajula. Paitsi papistoa seuran johtohenkilöissä oli teologisen tiedekunnan ja koululaitoksen edustajia.


title: Luutalätkää

text: Luutalätkää () on vuonna 2002 kuvattu romanttinen komediaelokuva, joka keskittyy curlingiin. Elokuvan pääosia esittävät Paul Gross, Connor Price, Leslie Nielsen, Peter Outerbridge, Jed Rees, Kari Matchett, Molly Parker, Polly Shannon, Michelle Nolden ja James Allodi. Elokuvan on ohjannut Paul Gross. Elokuva ei menestynyt taloudellisesti.


Norjan alle 20-vuotiaiden jääkiekkomaajoukkue edustaa Norjaa Jääkiekon nuorten maailmanmestaruuskilpailuissa. Joukkueen paras sijoitus on 6 sija vuodelta 1990. Tällä hetkellä joukkue kuuluu 1. divisioonaan.


Suomen kirkkohistoriallisen seuran vuosikirja – Finska kyrkohistoriska samfundets årsskrift on vuodesta 1911 lähtien ilmestynyt kirkkohistorian alan tieteellinen aikakauskirja, jota julkaisee Suomen kirkkohistoriallinen seura. Vuosikirjassa julkaistaan vertaisarvioituja tutkimusartikkeleita sekä katsauksia ja arvosteluja. Kielinä ovat suomen ja ruotsin ohella lähinnä englanti ja saksa.


title: Suomen kirkkohistoriallisen seuran vuosikirja

text: Vuosikirjaa edelsi vuosina 1892–1910 aikakauskirja "Suomen kirkkohistoriallisen seuran pöytäkirjat liitteineen – Finska kyrkohistoriska samfundets protokoll och meddelanden", jossa julkaistiin Suomen kirkkohistoriallisen seuran kokousten pöytäkirjat sekä kokouksissa pidetyt esitelmät. Seuran sihteeri, professori Jaakko Gummerus esitti johtokunnan kokouksessa toukokuussa 1911, että aikaisempi lukuvuosittain ilmestynyt julkaisusarja muutettaisiin vuosikirjaksi, joka ilmestyisi kalenterivuosittain. Johtokunta hyväksyi esityksen, minkä johdosta esitelmät ja tutkimusartikkelit siirtyivät liitteistä kirjan alkuun pääasiaksi ja pöytäkirjat vastaavasti liitteiksi.


text: Vuosikirjan historiassa 1920-luku oli synkkä kausi. Vuosina 1921–1929 ei painettu kirjasarjaa lainkaan, koska vähäiset taloudelliset resurssit pakottivat seuran keskittymään itsenäisten tieteellisten teosten kustantamiseen. Lisäksi Gummeruksen siirtyminen piispaksi ja uuden sihteerin, professori Martti Ruuthin lukuisat muut tehtävät haittasivat seuran julkaisutoimintaa.


text: Seuran apulaissihteerinä toiminut ylioppilas Martti A. Ruuth, sittemmin tohtori Martti Ruutu, auttoi julkaisusarjan uuteen nousuun 1930-luvun aikana. Hän toimitti nopeassa tahdissa 1920-luvulla rästiin jääneitä niteitä. Martti Ruudun kauden jälkeen vastuu julkaisusarjan toimittamisesta palasi muutamia poikkeuksia lukuun ottamatta pitkäksi aikaa seuran sihteerille. Erityisen pitkään, lähes neljännesvuosisadan, toimittajana oli seuran sihteeri Hannu Mustakallio, joka jätti tehtävän vuonna 2003 siirtyessään Joensuun yliopiston kirkkohistorian professoriksi.


text: Kirja-arvostelut tulivat vuosikirjaan 1970-luvulla, ja sittemmin niiden merkitys on tasaisesti kasvanut. Ne saivat rinnalleen myös historiaa koskettavia kulttuuriarvioita 2000-luvun ensimmäisellä vuosikymmenellä, kun dosentti Mikko Ketola ja dosentti, sittemmin professori Tuija Laine toimittivat vuosikirjaa. Seuran sihteerin ja vuosikirjan toimittajan tehtävät ovat olleet jälleen erilliset vuodesta 2007. Vuosikirjan historian aikana monet niteet ovat ilmestyneet kaksois- tai kolmoisnumerona, mutta vuosikirjasta 2002 lähtien julkaisu on ilmestynyt vuosittain. Nykyisin toimittajina ovat teologian tohtori Piia Latvala ja teologian maisteri Olli Lampinen-Enqvist.


title: Haapaniemi (Jyväskylä)

text: Haapaniemi on Jyväskylän kaupunginosa (aiemmin Jyväskylän maalaiskunnan taajama). Haapaniemi on myös kyseisessä kaupunginosassa sijaitseva asumalähiö sekä Päijänteessä oleva niemi, jolla asuma-alue sijaitsee.


title: Haapaniemi (Jyväskylä)

text: Alun perin Vaajakosken alue on kuulunut pääosin Haapaniemen rekisterikylään. Haapaniemen rekisterikylä oli pohjois-eteläsuunnassa pitkä maa-alue, joka ulottui Vuoritsalon saaren eteläpuolelta maantieteellisen Haapaniemen ja Vaajakosken rantojen kautta pohjoiseen aina Kivilammen tienoille saakka. Sahatoiminnan ja asutuksen laajetessa Naissaaren ja Vaajavirran tienoilla alettiin näitä seutuja kutsua Haapakosken kyläksi, ja Haapaniemi alkoi vähitellen tarkoittaa suunnilleen nykyistä Haapaniemen kaupunginosaa, erityisesti niemeä ja sen eteläkärkeä.


title: Haapaniemi (Jyväskylä)

text: Haapaniemen postinumeroalueeseen kuuluu niemen kärjessä olevat alueet, niemen ja Väinölän välissä sijaitseva Iso-Haapasaari sekä Vuoritsalon saari ja muutama muu pieni saari niemen eteläpuolella. Iso-Haapasaaressa on luontopolku, joka esittelee alueen pienehköjä lehtoja, rantamaisemia, vanhaa metsää ja niittyjä sekä kallioalueita.


title: Haapaniemi (Jyväskylä)

text: Sammallahti ja Varaslahti ovat teollisuus- ja asuinalueita, jotka kuuluvat Vaajakosken postinumeroalueeseen, kuten myös Varassaari.


title: Haapaniemi (Jyväskylä)

text: Haapaniemessä sijaitsevat Noukanniemen veneilykeskus, Savutuvan Apaja, SOS-nuorisokoti ja Haapaniemen koulu. Sammallahden alueella entisissä Vaajakosken tehtaiden rakennuksissa sijaitsevat Palloilukeskus Hutunki sekä Pikvalin ja Hikinoron tuotantolaitokset. Varassaaren entisissä tehdasrakennuksissa toimii Yrityssatama Amiraali, joka koostuu erilaisista pienyrityksistä.


title: Haapaniemi (Jyväskylä)

text: Haapaniemessä toimi nuorisoseura yli sadan vuoden ajan, mutta se lopetti toimintansa vuonna 2011. Haapaniemen postikonttori avattiin tammikuussa 1980. Se on myöhemmin lakkautettu ja lähin asiamiesposti sijaitsee nykyisin Jyskässä.


title: Kiovan taistelu

text: Kiovan taistelu oli Saksan ja Neuvostoliiton joukkojen välinen taistelu ukrainalaisen Kiovan kaupungin hallinnasta toisessa maailmansodassa 23. elokuuta – 26. syyskuuta 1941.


title: Kiovan taistelu

text: Heinäkuun 1941 lopulla Saksan keskustan armeijaryhmän nopea eteneminen itärintaman keskiosassa ja suuret tasangot etelän armeijaryhmän välirajalla mahdollistivat lähes koko Neuvostoliiton Kiovan kaupungin ympäristöön ryhmittyneen Luoteisrintaman kohtaamisen. Puna-armeijan Umanin taistelussa kärsimät panssarivaunu- ja kuljetusvälinetappiot estivät joukkojen tehokkaan siirtämisen, mutta siitä huolimatta alueella olleet joukot aiheuttivat vakavan uhan saksalaisten etenemiselle. Keskittymä oli suurin itärintaman puna-armeijan ryhmityksistä.


title: Kiovan taistelu

text: Hitler keskeytti 3. elokuuta etenemisen kohti Moskovaa keskittäen joukkoja Kiovan kukistamiseen. Direktiivin No. 34 täydennys julkaistiin 12. elokuuta, ja siinä esitettiin kompromissi Kiovan ja Moskovan suuntien välillä. 2. ja 3. panssariryhmä pidettiin keskustan armeijaryhmässä eikä niitä siirretty alkuperäisen suunnitelman mukaisesti pohjoiseen ja etelään. Lisäksi pohjoisen armeijaryhmän 4. panssariryhmä siirrettiin keskustan armeijaryhmään, kunhan armeijaryhmä olisi saavuttanut suunnitellut tavoitteensa. Kolme panssariryhmää johtaisia lopullista marssia Moskovaan.


title: Kiovan taistelu

text: Heinz Guderianin 2. panssariryhmä hyökkäsi 7. syyskuuta pohjoisesta Kiovan itäpuolen Romnyä kohti. Ewald von Kleistin 1. panssariryhmä hyökkäsi 10. syyskuuta etelästä Kiovan itäpuolelle.


title: Kiovan taistelu

text: Neuvostoliittolaisten komentaja Semjon Budjonnyi huomasi jo varhain uhkaavan mottivaaran ja suunnitteli vetäytymistä. Josif Stalin kielsi vetäytymisen.


title: Kiovan taistelu

text: Taistelussa Gerd von Rundstedtin johtamat 2. armeija ja 2. panssaridivisioona yhdessä 6. ja 17. armeijan kanssa onnistuivat lyömään Mihail Kirponosin komentamat Neuvostoliiton joukot, joihin kuuluivat muun muassa Neuvostoliiton 5., 37., 26., 21., ja 40. armeija. Kirponos kaatui taistelussa yrittäessään vetäytyä joukkoineen. Panssariryhmät kohtasivat toisensa 14. syyskuuta ja sulkivat Kiovan mottiin viisi armeijaa.


title: Kiovan taistelu

text: Saksalaiset ottivat taistelussa 665 000 vankia ja saivat tuhansittain tykkejä ja liki 900 panssarivaunua.


Jääkiekon nuorten maailmanmestaruuskilpailut 1974 pelattiin Leningradissa, Neuvostoliitossa. Turnauksen isäntämaa Neuvostoliitto voitti jokaisen pelinsä.


title: Difluorikarbeeni

text: Difluorikarbeeni (CF) on karbeeneihin kuuluva yhdiste. Muiden karbeenien tavoin se on erittäin reaktiivinen yhdiste ja esiintyy lähinnä välituotteena.


title: Difluorikarbeeni

text:
Suurimmilla osilla karbeeneista on alimman energian omaavalla perustilassaan triplettitilaisena. Fluoriatomit kuitenkin stabiloivat singlettitilan luovuttamalla elektroniparin tyhjälle d-orbitaalille. Perustilan ja ensimmäisen triplettitilan välinen energiaero on 56,6 kcal/mol. Elektroniparien luovuttamisen vuoksi difluorikarbeeni on vain kohtalaisen voimakas elektrofiili, useimmat karbeeneista ovat elektrofiileina voimakkaampia. Täten difluorikarbeeni on huomattavasti stabiilimpi kuin muut halogeeniatomin sisältävät karbeenit.
Difluorikarbeenin valmistamiseen on useita eri tapoja. Näitä ovat esimerkiksi difluorikloorimetaanin dehydrohalogenointi käyttäen emäksenä alkoksideja tai alkyylilitiumyhdisteitä, fluorattujen orgaanisten yhdisteiden, kuten heksafluoripropyleenioksidin, perfluorisyklopropaanin, tetrafluorieteenin ja natriumklooridifluoriasetaatin, termolyysillä sekä elohopean, tinan, kadmiumin, piin ja fosforin organometalliyhdisteistä.


title: Difluorikarbeeni

text: Difluorikarbeenia käytetään pääasiassa alkeenien syklopropanointiin. Hyvin elektronirikkaat ja siten nukleofiiliset alkeenit reagoivat helposti difluorikarbeenin kanssa muodostaen difluorisyklopropaanirakenteen. Vähemmän nukleofiiliset alkeenit reagoivat sen kanssa kuitenkin vasta korotetussa lämpötilassa. Yhdiste reagoi myös imiinien kanssa muodostaen atsiridiinin johdannaisia.


title: New Yorker

text: New Yorker voi tarkoittaa seuraavia:


title: J. Edgar

text: J. Edgar on vuonna 2011 ensi-iltansa saanut elämäkerrallinen draamaelokuva, jonka on ohjannut Clint Eastwood Dustin Lance Blackin laatimasta käsikirjoituksesta. Elokuva käsittelee FBI:n johtajan J. Edgar Hooverin elämää, muun muassa hänen väitettyä homoseksuaalisuuttaan.


title: Bajaj Auto

text: Bajaj Auto on intialainen ajoneuvojen valmistaja. Yrityksen perusti rajasthanilainen Jamnalal Bajaj 1930-luvulla. Yrityksellä on tuotantolaitoksia Chakanin alueella Punessa, Walujissa Aurangabadin lähellä ja Pantnagarissa Uttarakhandissa. Bajaj Auto valmistaa autoja, skoottereita, moottoripyöriä sekä autoriksoja. Yritys julkaisi vuoden 2012 alussa Bajaj RE60 -automallin, jonka hinnaksi arvioitiin noin 2 750 Yhdysvaltain dollaria.


title: Sitoutumattomat ja kolmannen puolueen ehdokkaat Yhdysvaltain presidentinvaaleissa 2012

text: Tämä artikkeli kertoo virallisista ja mahdollisista sitoutumattomista ja kolmannen puolueen ehdokkaista Yhdysvaltain presidentinvaaleissa vuonna 2012.


text: "Kolmas puolue" on termi, jolla viitataan Yhdysvalloissa muihin kuin kahteen pääpuolueeseen, demokraattiseen ja republikaaniseen puolueeseen. Termillä kuvataan pääasiassa joko suurimpia pienpuolueita tai kaikkia pienpuolueita.


text: "Sitoutumaton" on henkilö, joka pyrkii virkaan ilman minkään puolueen tukea.


text: Luettelossa "ehdokas" tarkoittaa henkilöä, joka on valittu puolueen presidenttiehdokkaaksi. "Mahdollinen ehdokas" taas tarkoittaa henkilöä, joka on ilmoittanut pyrkivänsä puolueen ehdokkaana presidentiksi. "Ei osallistu" taas tarkoittaa, että henkilö on kampanjoinut presidentiksi, mutta luopunut kilpailusta.


Jääkiekon nuorten maailmanmestaruuskilpailut 1977 pelattiin Tšekkoslovakiassa ja ne olivat ensimmäiset viralliset nuorten maailmanmestaruuskilpailut. Neuvostoliitto voitti turnauksen voittaen jokaisen pelinsä. Isäntämaa Tšekkoslovakia oli pronssilla. Hopea joukkue Kanadaa edusti edellisvuoden Memorial Cupin voittaja Hamilton Fincups.


title: Surf Ninjas

text: Surf Ninjas on vuonna 1993 kuvattu toimintakomedia. Elokuvan pääosia esittävät Ernie Reyes, Jr., Ernie Reyes, Sr., Nicolas Cowan, Rob Schneider, John Karlen, Kelly Hu, Tone Loc, Leslie Nielsen ja Neal Israel. Elokuvassa kaksi surffaajaa yrittävät kaataa diktaattorin saatuaan selville olevansa Etelä-Kiinan merellä sijaitsevan saaren prinssejä. Elokuvan on ohjannut Neal Israel.


title: Marco Reus

text: Marco Reus (s. 31. toukokuuta 1989 Dortmund, Nordrhein-Westfalen, Länsi-Saksa) on saksalainen jalkapalloilija, pelipaikaltaan laitalinkki. Hän edustaa Bundesliiga-joukkue Borussia Dortmundia. Hän on pelannut 34 ottelua Saksan maajoukkueessa kesäkuun 2018 loppuun mennessä ja tehnyt niissä kymmenen maalia.


title: Marco Reus

text: Marco Reusin pelipaikka Dortmundissa on muodostelmassa 4-2-3-1 keskikentän vasen laita. Hän on nopea sekä erittäin tekninen ja maalivainuinen. Hänet tunnetaan erityisesti hyvästä tekniikastaan, yllättävistä laukauksistaan ja tarkoista vapaapotkuistaan. Hänen vahvuuksiaan ovat rytminvaihdosten ja keskitysten lisäksi kaukolaukaukset.


title: Marco Reus

text: Marco Reus pelasi vuodet 2006–2009 Rot Weiss Ahlenin joukkueessa.


title: Marco Reus

text:
Borussia Mönchengladbach tarjosi Rot Weiss Ahlenille miljoona euroa Reusista ja hän siirtyi Bundesliigaan neljän vuoden sopimuksella 25. toukokuuta 2009.
Reus teki 4. tammikuuta 2012 viiden vuoden sopimuksen Borussia Dortmundin kanssa 17,1 miljoonalla eurolla. Hän teki 10. helmikuuta 2015 Dortmundin kanssa uuden sopimuksen, joka kestää vuoteen 2019.


title: Marco Reus

text: Reus pelasi Saksan maajoukkueessa aiemmin numerolla 21 mutta Miroslav Klosen lopetettua maajoukkueuransa numero 11 vapautui Reusille. Hän on pelannut 34 A-maaottelua ja tehnyt niissä kymmenen maalia. Reus teki debyyttinsä 11. elokuuta 2009 Saksan alle 21-vuotiaiden maajoukkueessa ystävyysottelussa Turkkia vastaan. Hän pelasi ensipelinsä A-maajoukkueessa 7. lokakuuta 2011 Turkkia vastaan.


title: Marco Reus

text: Reus ei päässyt vuonna 2014 Brasilian MM-kilpailuihin loukkannuttuaan ystävyysottelussa Armeniaa vastaan. Ranskan EM-kilpailut 2016 menivät myös häneltä ohi, kun hän ei ehtinyt parantua Saksan cupin jälkeen ajoissa kisoihin.


title: Marco Reus

text: Päivitetty 31.5.2016


title: Osakan pörssi

text: Osakan pörssi () on Japanin toiseksi suurin pörssi. Se perustettiin kesäkuussa 1878.


title: Osakan pörssi

text: Osakan pörssi ilmoitti vuoden 2011 lopussa yhdistyvänsä Japanin suurimman pörssin, Tokion pörssin, kanssa. Yhdistymisellä pörssit pyrkivät vastaamaan rahoitusalan kasvavaan kilpailuun. Japanin markkinaviranomainen hyväksyi yhdistymisen heinäkuussa 2012. Yhdistyminen toteutui vuoden 2013 tammikuussa. Käytännössä pörssien yhdistymisessä saavutettiin seitsemän miljoonan jenin säästöt toimien integroinnin johdosta Tokion pörssin sulauduttua osaksi Osakan pörssiä.


title: Osakan pörssi

text: Yhdistymisen seurauksena syntyi Japanin pörssi (JPX). Tammikuussa 2016 JPX-pörssissä listattujen yritysten markkina-arvoksi laskettiin 4 522 miljardia Yhdysvaltain dollaria. Japanin pörssi on maailman kolmanneksi tai neljänneksi suurin arvopapereiden markkinapaikka.


title: Perimmäinen Pohjola

text: Perimmäinen Pohjola () on vuonna 2010 julkaistu Hugleikur Dagssonin sarjakuva-albumi. Teos ilmestyi suomeksi 2011 Atenan kustantamana.


title: Bombayn pommi-iskut 1993

text: Bombayn pommi-iskut 1993 tapahtuivat Intian Bombayssa eli nykyisessä Mumbaissa 12. maaliskuuta 1993. Isku sisälsi 13 pommi-iskua. Rikollispomo Dawood Ibrahimin, jota ei ole saatu kiinni, uskotaan olleen iskujen suunnittelija. Iskujen uskotaan olleen kosto Baburin moskeijan tuhosta vuonna 1992.


title: Bombayn pommi-iskut 1993

text: Voimakas autopommi räjähti kello 13.30 Bombayn pörssin kellarissa ja 28-kerroksinen rakennus vaurioitui pahoin. Muita kohteita olivat muun muassa Chhatrapati Shivajin kansainvälinen lentoasema ja Air Indian toimisto. Kello 15.40 mennessä oli räjähtänyt yhteensä 13 pommia.


title: Mr. Magoo

text: Mr. Magoo on vuonna 1997 ensi-iltansa saanut komediaelokuva, joka perustuu UPA-studion vuonna 1949 luomaan samannimiseen piirroshahmoon. Elokuvan pääosia esittävät Leslie Nielsen, Kelly Lynch, Matt Keeslar, Nick Chinlund, Stephen Tobolowsky, Ernie Hudson, Jennifer Garner, Malcolm McDowell, Miguel Ferrer ja Greg Burson. Elokuvan on ohjannut Stanley Tong.


title: Kopimistiseurakunta

text: Kopimistiseurakunta () on Ruotsissa vuonna 2010 perustettu lähetystyötä tekevä uskonnollinen yhdyskunta.


title: Kopimistiseurakunta

text: Kopimistiseurakunnan keskeisiä opinkappaleita ovat informaatio ja sen jakaminen. Informaation kopiointi on sakramentti. Kopimismin lähetyssanoma kuuluu: ""Kopioi ja levitä, kaikki tieto kaikille, minkä luonnonlait mahdollistavat, sitä älköön maallinen laki rajoittako.""


title: Kopimistiseurakunta

text: Seurakunnan hengellinen johtaja ja lähetysvastaava on Isak Gerson.


title: Gyermekvasút

text: Gyermekvasút () on 11 kilometrin pituinen kapearaiteinen lastenrautatie Budan kukkuloilla Budapestissa. Sen liikennettä hoitavat 10–14-vuotiaat lapset. He vastaavat esimerkiksi vaihteiden ja merkinantolaitteiden käytöstä, myyvät ja tarkistavat lippuja ja hoitavat kuulutukset. Ainoastaan veturinkuljettajat ovat aikuisia. Lasten rautatie liikennöi Unkarin valtiollisen rautatieyhtiön MÁV:n sääntöjen mukaisesti, ja lapset toimivat aikuisten rautatieläisten valvonnassa. Rautatien pääteasemat ovat Széchenyi-hegy ja Hűvösvölgy.


title: Gyermekvasút

text: Lasten rautatie avattiin liikenteelle kesällä 1948 Pioneerien rautatien nimellä. Sen esikuvana olivat Neuvostoliittoon ja Jugoslaviaan rakennetut vastaavat rautatiet.


title: Rodion Štšedrin

text: Rodion Konstantinovitš Štšedrin (; s. 16. joulukuuta 1932 Moskova) on venäläinen taidemusiikin säveltäjä ja pianisti. Hän johti Venäjän neuvostotasavallan säveltäjäliittoa vuosina 1973–1990, ja hän kuuluu maansa kansainvälisesti tunnetuimpiin nykysäveltäjiin.


title: Rodion Štšedrin

text: Rodion Štšedrin syntyi musikaaliseen perheeseen – hänen isänsä oli säveltäjä ja musiikinopettaja. Myös Rodion ryhtyi opiskelemaan musiikkia, aluksi Moskovan kuoro-oppilaitoksessa ja sitten Moskovan konservatoriossa. Sävellystä hänelle opettivat Juri Šaporin ja Nikolai Mjaskovski sekä pianonsoittoa Jakov Flijer. Hän suoritti loppututkinnon vuonna 1955. Vuonna 1958 hän avioitui balettitanssija Maija Plisetskajan kanssa.


title: Rodion Štšedrin

text: Štšedrinin varhaistuotanto on tonaalista ja värikkäästi soitinnettua, mutta sittemmin hän on kokeillut aleatorisuutta ja sarjallisuutta. Hänen laajaan sävellystuotantoonsa kuuluu useita konserttoja. Hän esiintyi kolmen ensimmäisen pianokonserttonsa kantaesityksessä solistina. Mstislav Rostropovitš esitti hänen teoksiaan lännessä. Štšedrinin viides pianokonsertto (1999) on omistettu Olli Mustoselle. Štšedrin on säveltänyt useita näyttämöteoksia venäläisen kirjallisuuden klassikoihin (Leo Tolstoi, Nikolai Gogol, Anton Tšehov).


title: Kootut teokset 1954–2004

text: Kootut teokset 1954–2004 on Tomas Tranströmerin runojen suomennoskokoelma, joka on julkaistu vuonna 2011 Tammen Keltaisessa kirjastossa. Runot on suomentanut Caj Westerberg. Kirja sisältää "Koottujen runojen 1954–2000" (2001) lisäksi Tranströmerin lapsuus- ja nuoruusmuistelman "Muistot näkevät minut" (1993) sekä runokokoelmat "Vankila" (2001) ja "Suuri arvoitus" (2004).


title: Huonearalia

text: Huonearalia ("Fatsia japonica") on alkuperältään japanilainen ikivihreä pensas araliakasvien ("Araliaceae") heimossa.


title: Huonearalia

text: Huonearalialla on isokokoiset, sormiliuskaiset, kiiltävät lehdet. Sitä kasvatetaan usein huonekasvina, se on yleensä kukkimaton viherkasvi. Huonekasvina se viihtyy viileällä, hieman varjoisalla paikalla ja vaatii kasvukaudella runsasta kastelua.


title: Magyar Hírlap

text: Magyar Hirláp on Budapestissä ilmestyvä unkarinkielinen sanomalehti. Se perustettiin vuonna 1968, ja sen päätoimittaja on István Stefka.


title: Magyar Hírlap

text: Magyar Hirláp oli vuoteen 1989 Unkarin sosialistisen työväenpuolueen virallinen kannattaja. Vallankumouksen jälkeen sen toimitus suuntautui vasemmistolaiseen linjaan ja piti läheisiä yhteyksiä liberaalipoliitikoihin. Unkarilainen liikemies osti lehden 2005, ja sen jälkeen lehden linja on siirtynyt oikealle. Magyar Hirláp on yhdistetty erityisesti Viktor Orbánin Fidesz-puolueeseen. Joitakin lehden toimittajia on jopa kritisoitu äärioikeistolaisista kommenteista.


title: Toisenlainen tyttö

text: Toisenlainen tyttö ("My Sassy Girl") on yhdysvaltalainen romanttinen komediaelokuva vuodelta 2008. Elokuva perustuu eteläkorealaiseen elokuvaan "My Sassy Girl".


title: Christopher Loeak

text: Christopher Loeak (s. 11. marraskuuta 1952 Ailinglaplap) on marshallinsaarelainen poliitikko, joka toimi maansa presidenttinä vuosina 2012–2016.


title: Christopher Loeak

text: Loeak valittiin presidentiksi vuoden 2012 vaaleissa. Hän sai parlamentin äänestyksessä 21 ääntä voittaen istuvan presidentin Jurelang Zedkaian, joka sai 11 ääntä.


title: Jonathon Blum

text: Jonathon Blum (s. 30. tammikuuta 1989 Long Beach, Kalifornia, Yhdysvallat) on yhdysvaltalainen jääkiekkopuolustaja, joka pelaa KHL-joukkue Admiral Vladivostokissa. Nashville Predators varasi hänet ensimmäisellä kierroksella 23. pelaajana . Rightin puolelta laukovan Blumin vahvuudet ovat kiekollisessa pelissä ja rohkeudessa.


title: Jonathon Blum

text: Blum syntyi Kalifornian Long Beachissa ja kasvoi Rancho Santa Margaritassa, noin 40 mailia Long Beachilta kaakkoon. Hän harrasti lapsena ja nuorena surffausta sekä neljä vuotta rullakiekkoa ennen kuin Blum aloitti jääkiekon California Waven joukkueessa. Hänen joukkueensa matkusti vuonna 2004 juniorijoukkueiden turnaukseen, Kanadan Brittiläisen Kolumbian Kamloopsiin, jossa Wave sijoittui toiseksi. Turnauksen aikana kykyjenetsijät huomasivat Blumin taidot ja WHL-joukkue Vancouver Giants varasi hänet samana vuonna numerolla 134.


title: Jonathon Blum

text: Blum siirtyi Vancouver Giantsiin kaudeksi 2005–2006, joka toi hänelle runkosarjassa 24 pistettä. Blum voitti WHL:n mestaruuden, Ed Chynoweth Cupin keväällä 2006 ja Giants pelasi kauden päätteeksi myös Memorial Cup -lopputurnauksessa. Kaudella 2006–2007 hän oli tehoilla 8+43=51 Cody Fransonin kanssa joukkueen tehokkain puolustaja he jakoivat koko WHL:n puolustajien pistepörssin kuudennen sijan. Blum teki enemmän syöttöpisteitä kuin Franson ja sijoittui Giantsin sisäisessä syöttöpörssissä toiseksi Tim Krausin jälkeen. Hän voitti myös lukemalla +37 koko WHL:n +/–-tilaston ja pelasi CHL Top Prospects Gamessa. Giants eteni jälleen WHL-finaaleihin saakka, mutta hävisi Medicine Hat Tigersille seitsemännessä ottelussa. Memorial Cup -isäntäjoukkueena Giants pääsi kuitenkin toisen kerrain peräkkäin turnaukseen, jonka joukkue voitti.


title: Jonathon Blum

text: NHL:n kykyjenetsijäpalvelu listasi Blumin 17. sijalle Pohjois-Amerikassa pelanneista kenttäpelaajista NHL:n varaustilaisuuteen 2007. Nashville Predators varasi hänet ensimmäisellä kierroksella 23. pelaajana. Blumista tuli NHL:n kaikkien aikojen ensimmäisenä Kaliforniassa syntyneenä ja kiekko-oppinsa saaneena ensimmäisellä kierroksella varattu pelaaja. Hän pelasi varauksensa jälkeen vielä kaksi kautta Giantsissa.


title: Jonathon Blum

text: Kaudella 2007–2008 Blum sijoittui tehoilla 18+45=63 koko WHL:n puolustajien pistepörssissä toiseksi Prince George Cougarsissa ja Moose Jaw Warriorsissa pelanneen Ty Wishartin jälkeen. Hän jakoi myös Giantsin sisäisen syöttöpörssin voiton Spencer Machacekin kanssa ja sijoittui sisäisessä pistepörssissä toiseksi hänen jälkeensä. Blum teki 2. joulukuuta 2007 myös joukkueen seurakohtaisen syöttöennätyksen syöttämällä neljä osumaa Giantsin voitettua Portland Winterhawksin 6–1. Samassa kuussa hän teki kolmivuotisen tulokassopimuksen Nashville Predatorsin kanssa. Blum valittiin kauden päätteeksi WHL:n läntisen konferenssin toiseen tähdistökentälliseen.


title: Jonathon Blum

text: Viimeisellä WHL-kaudellaan 2008–2009 sijoittui tehoilla 16+50=66 liigan puolustajien pistepörssissä kolmanneksi edellään Calgary Hitmenin Paul Postma ja joukkuetoveri Brent Regner. Kevään 2009 pudotuspeleissä hän voitti pelipaikastaan huolimatta koko joukkueen sisäisen pistepörssin sekä WHL:n puolustajien pistepörssin tehoilla 7+11=18. Blum palkittiin kauden päätteeksi WHL:n (Bill Hunter Memorial Trophy) ja koko CHL:n parhaana puolustajana. Hänet valittiin WHL:n läntisen konferenssin sekä koko CHL:n ensimmäiseen tähdistökentälliseen. Giantsin seurakohtaisista saavutuksista hän voitti joukkueen parhaan puolustajan ja urheiluhenkisimmän pelaajan palkinnon. Blum jakoi myös joukkueen arvokkaimman pelaajan palkinnon Casey Pierro-Zabotelin kanssa. Hän edusti keväällä 2009 myös viiden playoff-ottelun verran Nashville Predatorsin farmijoukkuetta, AHL-joukkue Milwaukee Admiralsia puolivälierissä Houston Aerosia vastaan.


title: Jonathon Blum

text: Kaudeksi 2009–2010 Blum siirtyi kokonaan Nashville Predatorsin organisaatioon ja pelasi koko kauden AHL:ää Milwaukee Admiralsissa. Hän teki runkosarjassa tulokaspuolustajalle hyvät tehot 11+30=41. Blum oli joukkueen eniten maaleja tehnyt puolustaja. Hän jakoi kevään 2010 pudotuspeleissä seitsemällä syötöllään koko Admiralsin sisäisen syöttöpörssin voiton Andreas Thuressonin kanssa. Chicago Wolves vei joukkueelta kuitenkin ensimmäisen playoff-sarjan seitsemän ottelun jälkeen.


title: Jonathon Blum

text: Blum aloitti farmissa myös kauden 2010–2011. Hänet kutsuttiin ylös Predatorsin NHL-miehistöön 22. helmikuuta 2011 ja hän pelasi jo samana iltana ensimmäisen NHL-ottelunsa Columbus Blue Jacketsia vastaan. Blum sai ottelussa jääaikaa noin 16 minuuttia. Hänen NHL-uransa avausmaali syntyi viisi päivää myöhemmin samaa joukkuetta vastaan Mathieu Garonin taakse. Blum pelasi lähes koko loppukauden Predatorsissa, kun myös Alexander Sulzerin kauppaaminen siirtotakarajalla Florida Panthersiin antoi hänelle paikan kokoonpanosta. Yhteensä Blum pelasi kauden aikana 23 runkosarjaottelua tehoin 3+5=8 sekä 12 playoff-ottelua tehden kaksi syöttöpistettä. Kevään 2011 pudotuspelien ensimmäisessä ottelussa hän oli vaarassa loukkaantua Anaheim Ducksin Bobby Ryanin potkaistessa Blumia luistimellaan Predatorsin maalin takana. Ryan ei saanut tilanteesta jäähyä, mutta tuomittiin ottelun jälkeen kahden ottelun pelikieltoon.


title: Jonathon Blum

text: Syksyn 2011 harjoitusleirin päätteeksi Blum sai paikan Predatorsin NHL-miehistöstä. Hän on käynyt kuitenkin kauden 2011–2012 aikana myös farmijoukkue Admiralsissa joulukuussa, mutta palasi taas kolmen siellä pelatun ottelun jälkeen takaisin Nashvilleen.


title: Jonathon Blum

text: Blum pelasi alle 20-vuotiaiden MM-kilpailuissa vuosina 2008 ja 2009. Hän toimi jälkimmäisessä turnauksessa Yhdysvaltojen kapteenina. Blum oli voittamassa myös alle 18-vuotiaiden Ivan Hlinkan muistoturnauksen hopeaa vuonna 2006.


title: Jonathon Blum

text: Blum valmistui ylioppilaaksi Trabuco Hills High Schoolista. Pian tämän jälkeen hänen perheensä talo syttyi kaasuvuodon takia tuleen 2. huhtikuuta 2004 ja Blumin kaksoissisko Ashley kuoli. Hänen perheenseensä kuuluu myös kaksi sisarpuolta, isoveli ja -sisko.


title: Kannustin

text: Kannustin eli insentiivi tarkoittaa taloustieteessä mitä tahansa, mikä motivoi tiettyyn valintaan tai toimintaan.


title: Kannustin

text: Taloustiede onkin lähinnä kannustinvaikutusten tutkimista. Tulospalkkio (esimerkiksi johdon optiopalkkio) sekä urakkapalkka ovat tyypillisiä kannustimia. Kannustin voi olla myös ei-taloudellinen kuten sosiaalinen paine tai arvostus. Sanktio on negatiivinen kannustin. Usein kannustimilla on ikäviä tahattomia vaikutuksia, joten kannustimet pitää kohdentaa mahdollisimman oikein juuri siihen asiaan, mitä halutaan lisätä tai vähentää.


title: Kannustin

text: Kieroksi kannustimeksi () nimitetään kannustinta, jolla on odottamattomia negatiivisia sivuvaikutuksia.


title: Bambi (täsmennyssivu)

text: Bambi voi tarkoittaa ainakin seuraavia asioita:


title: Adelaide (Britannia)

text: Kuningatar Adelaide (Adelaide Amelia Louise Theresa Caroline, 13. elokuuta 1792 – 2. joulukuuta 1849) oli Yhdistyneen kuningaskunnan ja Hannoverin alueen kuningas Vilhelm IV:n puoliso. Etelä-Australian pääkaupunki Adelaide on nimetty hänen mukaansa. Hän syntyi Meiningenissa, Thüringenissa, nykyisen Keski-Saksan alueella. Adelaiden isä oli Saksi-Meiningenin herttua ja äiti Luise Eleonore, Hohenlohe-Langenburgin prinssi Christianin tytär.


title: Adelaide (Britannia)

text: Vuoden 1811 lopussa kuningas Yrjö III oli vajonnut mielisairauteen, mutta toimi vielä kuninkaana. Hänen perillisensä oli hänen poikansa, tuleva Yrjö IV, "prinssihallitsija", joka toimi sijaishallitsijana jo isänsä eläessä. Vuonna 1817 prinssihallitsijan ainoa laillinen lapsi prinsessa Charlotte, tulevan kuningas Leopold I:n vaimo, kuoli synnytykseen. Prinsessa Charlotte oli toinen perimysjärjestyksessä. Hänen kuolemansa jälkeen oli todennäköistä etteivät kuningas tai prinssihallitsija tulisi saamaan enempää laillisia lapsia, joten Vilhelm ja muut Yrjö III:n pojat etsivät itselleen nopeasti puolisot, koska olisi todennäköistä, että joku heistä tulisi perimään kruunun ja perillinen jatkaisi linjaa.


title: Adelaide (Britannia)

text: Prinsessa Adelaide oli kotoisin pienestä eikä mitenkään erikoisesta saksalaisesta herttuakunnasta, mutta Vilhelmillä oli rajoitettu määrä prinsessaehdokkaita ja muiden neuvottelujen kaaduttua avioliitto Adelaiden kanssa sovittiin. Avioliitto oli kaatua kuitenkin siihen, että parlamentti päättikin leikata hänelle aiotun, avioliiton myötä kaavaillun määrärahakorotuksen. Adelaide vaikutti kuitenkin ihanteelliselta vaimoehdokkaalta, hän oli miellyttävä, kotia rakastava ja halukas hyväksymään Vilhelmin lehtolapset osaksi perhettä.


title: Adelaide (Britannia)

text: Adelaide ja Vilhelm avioituivat kaksoishäissä yhdessä Vilhemin veljen, Kentin herttua prinssi Edvardin ja hänen vaimonsa Victorian kanssa 11. heinäkuuta 1818 Kew'n palatsissa Surreyssa. Pari oli tavannut toisensa aiemmin vain kerran aiemmin ja Vilhelm oli 27 vuotta Adelaidea vanhempi. Epäromanttisista puitteista huolimatta pari asettui Hannoveriin, missä elinkustannukset olivat huomattavasti alhaisemmat kuin Iso-Britanniassa. Adelaide vaikutti Vilhelmin käytökseen positiivisesti, hän joi ja kiroili vähemmän ja hänestä tuli tahdikkaampi.


title: Aleksei Sultanov

text: Aleksei Faizulhakovitš Sultanov (; ) oli neuvostoliittolais-yhdysvaltalainen pianisti.


title: Aleksei Sultanov

text: Sultanovin kansainvälinen menestys alkoi, kun hän voitti Van Cliburn -pianokilpailun Yhdysvalloissa 1989 ja sai maahan heti 250 konsertin kiertueen. Hänen taistelunhaluinen soittonsa jakoi voimakkaasti mielipiteitä. Sultanovia arvioitiin määreillä "kuin nuori Chopin" ja "sukupolvensa huippua" mutta kritisoitiin myös "luonnonoikuksi" ja "rymistelijäksi". Hän saattoi olla liiankin aggressiivinen lyyrisempien teosten tulkkina. Hän itse sanoi: "Minä haluankin vain ylistäviä tai murskaavia arvioita. Jos kriitikot ovat liikaa samaa mieltä, taiteilija ei ole persoonallisuus."


title: Aleksei Sultanov

text: Neuvostoliiton hajotessa Sultanov osti maatilan Fort Worthista Yhdysvalloista ja alkoi väsyä kiertueisiin. Samalla kriitikoiden mielenkiinto häntä kohtaan hiipui. Varsovan Chopin-kilpailussa 1995 ensimmäinen palkinto jäi jakamatta ja Sultanov sijoitettiin toiseksi.


title: Aleksei Sultanov

text:
Helmikuussa 2001 Sultanov sai aivoverenvuodon ja hänen vasen puolensa halvautui. Sultanov, joka oli ollut myös itämaisten taistelulajien mestari, kuntoutti itseään sitkeästi ja soitti pianoa yhdellä kädellä pienimuotoisissa tilaisuuksissa.
Hän sai marraskuussa 2004 Yhdysvaltain kansalaisuuden ja soitti seremoniassa viimeistä kertaa julkisesti. Sultanov kuoli kotonaan Fort Worthissa 30. kesäkuuta 2005 sairauskohtaukseen.


title: Kverkfjöll

text: Kverkfjöll on Islanninnin kolmanneksi korkein vuoriryhmä Islannissa Öræfajökullin ja Bárdarbungan jälkeen Vatnajökullin koillis-osassa. Kaksi kalderaa muodostaa Kverkfjöllin selänteen. Eteläinen kaldera on jään peitossa mutta pohjoinen kaldera suurimmaksi osaksi jäätön. Molemmat kalderat sijaitsevat noin 1 800 metrin korkeudessa. Korkein huippu on Skarphédinstur, 1936 metriä merenpinnan yläpuolella. Suuret jäätikön kielekkeet Vatnajökull-jäätiköstä kulkevat molemmin puolin Kverkfjöll-vuoria, ja kauempana länsi- ja itäpuolella sijaitsevat jäätiköt Dyngjujökull ja Brúarjökull.


title: Kverkfjöll

text: Länsi-Kverkfjöll-vuoret on yksi Islannin aktiivisimmista geotermisistä alueista. Alueen alla on magmasäiliö joka pituus on 3 kilometriä ja leveys 1 kilometrin. Se on merenpinnasta noin 1 600-1 700 metrin korkeudessa. Se on saanut aikaan suuria luolia jäähän jäätikön alle. Niissä on sisällä kuumia lähteitä. Luolat ovat epävakaita ja niihin menemisestä varoitetaan ""parkkipaikalla"" kyltillä. Sinne johtaa tie jonka kunnon takia neliveto-auto on pakollinen.


title: GRAIL

text: Gravity Recovery and Interior Laboratory (GRAIL) on yhdysvaltalainen Kuuta tutkiva tiedeohjelma. GRAIL on osa NASAn Discovery-ohjelmaa, mihin kuuluu joukko Aurinkokuntaa tutkivia kustannuksiltaan edullisia, tehtäviltään rajattuja avaruustutkimusta edistäviä avaruusluotaimia. GRAIL-ohjelma koostuu kahdesta kuuluotaimesta, kaksoisluotaimista GRAIL A ja GRAIL B. Luotaimet laukaistiin onnistuneesti 10. syyskuuta 2011 Cape Canaveral Air Force Stationin laukaisukompleksi 17B:stä, Floridasta Delta II -kantoraketilla.


title: GRAIL

text: Luotaimien tehtävänä on selvittää Kuun rakennetta tarkoilla Kuun painovoimakentän mittauksilla. GRAIL A irtautui kantoraketista 9 minuutin päästä laukaisusta, GRAIL B seurasi sitä noin kahdeksan minuuttia myöhemmin. Ne saapuivat Kuun kiertoradalle noin 24 tunnin aikaerolla, GRAIL A 31. joulukuuta 2011 ja GRAIL B 1. tammikuuta 2012. Luotaimet saapuivat Kuun kiertoradalle Lagrangen piste L1:n kautta muun muassa polttoaineen säästämiseksi. Luotaimet kiertävät Kuuta peräkkäin 55 kilometrin korkeudessa. Luotaimet törmäytetään tehtävän päätyttyä Kuun pintaan.


title: GRAIL

text: Kumpikin avaruusluotain vastaanottaa telemetriatietoja toisiltaan ja maa-asemalta. Mittaamalla avaruusluotainten etäisyyksien muutoksia voidaan laatia kartta Kuun painovoimakentästä ja malli Kuun sisäisestä rakenteesta. Painovoimakenttä kartoitetaan aikaisempaa paljon suuremmalla tarkkuudella. GRAIL mittaa painovoimaa samalla tavalla kuin vuonna 2002 laukaistu Maan painovoimakenttää tutkinut GRACE-satelliittipari.


title: GRAIL

text: Tietojenkeruuvaihe kestää 90 päivää mitä seuraa vuoden kestävä tietojen analysointi. Tulokset auttavat ymmärtämään maankaltaisten planeettojen kehitystä.


title: GRAIL

text: GRAIL-ohjelman päätutkijana on Maria Zuber MIT:stä. Ohjelman tiedotuksesta ja suhdetoiminnasta vastaa NASAn entinen astronautti Sally Ride. Yhdysvaltalaiset 5-8-luokkalaiset koululaiset voivat vaikuttaa luotainten kameroiden kuvauskohteisiin MoonKAM-projektissa (Moon Knowledge Acquired by Middle school students). GRAIL-ohjelman tiedot täydentävät aikaisemmin laukaistun NASAn Lunar Reconnaissance Orbiterin tietoja Kuusta.


title: Arthur (Walesin prinssi)

text: Arthur Tudor, Walesin prinssi, (19. tai 20. syyskuuta 1486 – 2. huhtikuuta 1502) oli Englannin kuninkaan Henrik VII:n ja Yorkin Elisabetin vanhin lapsi ja kruununperillinen. Arthur kuitenkin kuoli ennen isäänsä, joten hänestä ei koskaan tullut kuningasta. Henrik VII:n kuoltua kruunu siirtyi Arthurin nuoremmalle veljelle, josta tuli Henrik VIII.


title: Arthur (Walesin prinssi)

text: Arthurin vanhemmat, Yorkin Elisabet ja Henrik VII, menivät naimisiin vuonna 1486. Lujittaakseen valtaansa Englannin kruunuun Henrik VII käski sukututkijoitaan jäljittämään esi-isänsä muinaisiin brittikuninkaisiin. Kuninkaalliset historioitsijat julistivat, että Henrik VII polveutui kuningas Arthurista ja että Winchesterin linna Hampshiressa oli Camelot. Henrik vaati Elisabetia synnyttämään pojan, joka toisi takaisin Englannin kultaisen ajan ja poika nimettäisiin esi-isänsä mukaan Arthuriksi.


title: Arthur (Walesin prinssi)

text: Henrik VII muutti hovinsa Winchesterin linnaan, jotta hänen vielä syntymätön poikansa voisi syntyä siellä. Arthur syntyi 19. tai 20. syyskuuta linnassa ja kastetilaisuus pidettiin Winchesterin katedraalissa. Kummisetiä olivat Derbyn jaarli Thomas Stanley ja Oxfordin jaarli John de Vere. Elisabet Woodville, hänen äidinpuoleinen isoäitinsä, oli hänen kummitätinsä ja kantoi häntä seremonian aikana. Arthurista tehtiin Bathin ritari kastejuhlassaan. Ei tiedetä oliko Arthur vahva lapsi synnyttyään, sillä osa on sitä mieltä, että Arthurin varhainen kuolema johtui koko elämän kestäneestä heikkoudesta.


title: Arthur (Walesin prinssi)

text: Henrik VII oli innokas lujittamaan Englannin asemaa Ranskaa vastaan ja etsi tukea Isabella Katolilaisen ja Aragonian Ferdinandin luota. Kun Arthur oli kahden vanha, hänen avioliitostaan espanjalaisen prinsessan, Katariina Aragonialaisen, kanssa sovittiin osana Medina del Campon sopimusta. Katariina oli Isabellan ja Ferdinandin nuorin tytär.


title: Arthur (Walesin prinssi)

text: Isabellalla ja Ferdinandilla ei kuitenkaan ollut kiirettä naittaa tytärtään vaikka sopimus olikin tehty, he miettivät silti yhä vaihtoehtojaan. Ferdinand oli erityisen varovainen, sillä Tudoreiden hallintoa uhkasivat erilaiset kruununtavoittelijat, hanakimmin Perkin Warbeck, ja Ferdinand lähettikin Warbeckin tukikohtaan Skotlantiin lähettiläs de Ayalan. Kun Warbeck oli hirtetty ja toinen mahdollinen uhka mestattu, Henrik VII:n hallinto vakiintui.


title: Arthur (Walesin prinssi)

text: Vuonna 1489, juuri kun Arthur täytti kolme, Henrik VII päätti, että oli aika tehdä hänestä Walesin prinssi. Arthur vietiin Westminster Abbey'yn marraskuussa 1489 ja toivottiin, että seuraavan kuninkaallisen lapsen syntymä sattuisi yhteen tilaisuuden kanssa. Yorkin Elisabet synnytti Margareeta Tudorin 29. marraskuuta. Seuraavana päivänä Arthurista tuli Walesin prinssi.


title: Arthur (Walesin prinssi)

text: Kuten kruununperilliselle sopii, Arthur koulutettiin hyvin. Hänen opettajiaan olivat John Rede ja sokea runoilija Bernard André. Arthur tunnettiin opinhaluisena, ajattelevaisena ja varautuneena.


title: Arthur (Walesin prinssi)

text: Vuonna 1492 Arthur oli kuusi ja hänet lähetettiin Ludlow'n linnaan Walesiin aloittamaan kunnon koulutus kuninkaaksi. Koulutuksen malli oli peritty Henrik VII:n edeltäjältä, Edvard IV:ltä, joka oli käyttänyt samaa koulutusta pojalleen Edvard V:lle. Arthuria palvelivat tärkeiden Englannin, Walesin ja Irlannin ylimysten pojat.


title: Arthur (Walesin prinssi)

text: Ei tiedetä oliko Arthur läheinen sisarustensa kanssa, heidän reaktioitaan hänen kuolemaansa ei ole dokumentoitu. Margareeta Tudor nimesi myöhemmin yhden lyhyen aikaa eläneen poikansa, Rothesayn herttuan, veljensä Arthurin mukaan vuonna 1509, aikaan jolloin heidän isänsä kuoli ja nuorempi veli Henrik nousi valtaan Arthurin kuoleman jälkeen. Arthurin suhteesta veljeensä ei tiedetä ja voi olla etteivät he tunteneet toisiaan hyvin, sillä Arthur oli jo lähetetty Ludlow'n linnaan, kun nuori Henrik VIII oli viisivuotias.


title: Arthur (Walesin prinssi)

text: Kahden vuoden ajan Arthur kirjoitti muutamia latinankielisiä kirjeitä morsiamelleen ja Katariina vastasi muodollisesti. Nuoripari ei kuitenkaan ollut koskaan tavannut ja kirjeet kirjoitettiin opettajien ohjeiden mukaan ja ne olivat enemmän ystävällisiä kuin kiihkeitä. Kun Arthur oli 14-vuotias, Ferdinand ja Isabella lupasivat lähettää tyttärensä Katariinan Englantiin, mutta tämä tapahtui vasta kun Arthur täytti 15 ja Katariina saattueineen lähti matkaan. Espanjalaiset saapuivat 4. marraskuuta 1501 ja pari tapasi viimein Dogmersfieldissä Hampshiressa.


title: Arthur (Walesin prinssi)

text: Nuorten ensivaikutelmista on kerrottu vain vähän, mutta Arthur kirjoitti vanhemmilleen ja lupasi olla uskollinen ja rakastava aviomies ja myöhemmin hän kertoi vanhemmilleen olevansa suunnattoman iloinen, kun sai pidellä suloisen morsiamensa kasvoja. Kymmenen päivää myöhemmin, 14. marraskuuta 1501, Arthur ja Katariina Aragonialainen vihittiin St. Paul's Cathedralissa. Juhlapäivän päätteeksi tuli seremonia, jossa suuri osa hovia peitteli nuoren parin sänkyyn.


title: Arthur (Walesin prinssi)

text: Pari matkusti pian häiden jälkeen Ludlow'n linnaan Walesin rajalle, missä Arthur oleskeli Walesin prinssinä. Arthur kuoli yllättäen 15-vuotiaana. Hänen kuolinsyynsä oli tuntematon, mutta se on saattanut olla tuberkuloosi, diabetes tai hikitauti. Katariina sairastui myös, mutta hän selviytyi. Arthurin veljestä, Yorkin herttuasta, ei tehty Walesin prinssiä ennen kuin oli varmaa ettei Katariina odottanut Arthurille lasta. Katariina eli epätietoisuudessa kunnes hänestä tehtiin Henrikin ensimmäinen vaimo pian tämän kruunajaisten jälkeen. Hän oli siten kuusi vuotta miestään vanhempi.


title: Arthur (Walesin prinssi)

text: Henrikistä tuli Henrik VIII, kruununperillinen Arthurin kuoltua. Hän ei ollut valmistautunut asemaan ja valmistautumisen ja koulutuksen puute näkyi Henrikin varhaisimpien hallintovuosien aikana, kun vanhemmat valtiomiehet, kuten kardinaali Thomas Wolsey ja kuningatar Katariina Aragonialainen, vaikuttivat valtion asioihin.


title: Arthur (Walesin prinssi)

text: Arthurin ruumis vietiin Ludlow'n linnasta Worcesterin tuomiokirkkoon isossa saattokulkueessa, jota saattoivat Sir William Uvedale ja Sir Richard Croft. Arthur haudattiin Worcesterin tuomiokirkkoon, missä "Prinssi Arthurin pyhäkkö" on tänäkin päivänä. Arthurin isä, kuningas Henrik VII, ei osallistunut poikansa hautajaisiin. Syyt kuninkaan poissaoloon olivat epäselvät, monien mielestä matka oli liian pitkä tai että Henrik VII oli liian stressaantunut. Yorkin Elisabet ei myöskään osallistunut hautajaisiin ajan tavan mukaan, samoin Katariina Aragonialainen jäi pois saattueesta. Katariina oli kuitenkin myös vielä vakavasti sairaana samassa taudissa, joka tappoi Arthurin, hautajaisten aikaan.


title: A Hard Day’s Night (kappale)

text: A Hard Day’s Night on brittiläisen The Beatles -yhtyeen kappale vuodelta 1964. Albumin "A Hard Day’s Night" avausraitana sekä erikseen singlenä julkaistu kappale merkittiin John Lennonin ja Paul McCartneyn yhdessä kirjoittamaksi. Listaykköseksi sekä Britanniassa että Yhdysvalloissa nousseella kappaleella Beatles sai ensimmäisen Grammy-palkintonsa.


title: A Hard Day’s Night (kappale)

text: John Lennon kirjoitti ”A Hard Day’s Nightin” 13. huhtikuuta 1964, samana päivänä, jolloin oli päätetty, että elokuvan nimeksi tulee "A Hard Day’s Night" (suom. ”Kovan päivän ilta”). Kyseinen fraasi oli rumpali Ringo Starrin tokaisema lausahdus kiireisen päivän jälkeen. Se päätyi sekä kappaleen että elokuvan nimeksi. Lennon kirjoitti kappaleen vanhan syntymäpäiväkortin kääntöpuolelle. Paul McCartney ei kuitenkaan pidä mahdottomana, että hän olisi ollut pienimuotoisesti mukana kappaleen teossa:


title: A Hard Day’s Night (kappale)

text: 14. huhtikuuta Lennon ja McCartney esittivät kappaleen akustisesti elokuvan tuottajalle Walter Shensonille, joka piti erityisesti rytmiä ja sovitusta erinomaisena.


title: A Hard Day’s Night (kappale)

text: Kappale nauhoitettiin 16. huhtikuuta 1964 kolmessa tunnissa Abbey Roadin studioilla. Siitä otettiin kaikkiaan yhdeksän ottoa, joista viimeinen valittiin lopulliseksi versioksi. Kappaleen lauloi säveltäjä Lennon itse – lukuun ottamatta väliosaa, jonka lauloi McCartney, koska Lennon ei kyennyt pääsemään riittävän korkealle.


title: A Hard Day’s Night (kappale)

text:
Kappaleen kuuluisa avaussointu on herättänyt paljon keskustelua ja analyysiä. Vaikka se kuulostaakin vain yhdellä kitaralla tehdyltä, on siinä mukana useampi soitin. John Lennon ja George Harrison soittavat kitaroillaan Fadd9-soinnun ja Paul McCartney bassolla D-nuotin. Tarkasti kuunneltuna voi kuulla myös Ringo Starrin lyövän iskun virvelirumpuun ja lautaseen. George Martin soitti pianolla D2, G2, D3, G3 ja C4. Lopputulosta on lähimpänä sointu Dm7sus4. Yhtye tiesi, että kappaletta käytettäisiin niin elokuvan kuin albuminkin aloituksena, joten kappaleen alusta haluttiin erityisen vahva ja tehokas.
Britanniassa ”A Hard Day’s Night” julkaistiin singlenä B-puolenaan ”Things We Said Today” 10. heinäkuuta ja samana päivänä se ilmestyi myös "A Hard Day’s Night" -albumin Britannian-painoksella. Kappale nousi listaykköseksi niin Record Retailerin, New Musical Expressin, Melody Makerin, Disc Weeklyn kuin BBC:nkin listoilla. Näistä arvostetuimmalle Record Retailerin listalle kappale nousi 18. heinäkuuta, oli listaykkösenä kolme viikkoa ja säilyi listalla kaikkiaan kolmentoista viikon ajan.


title: A Hard Day’s Night (kappale)

text: Yhdysvalloissa kappale ilmestyi ensimmäisen kerran "A Hard Day’s Night" -albumin Amerikan-painoksella 26. kesäkuuta 1964. Singlenä se julkaistiin 13. heinäkuuta ja viiden viikon jälkeen sitä oli myyty yli miljoona kappaletta, minkä johdosta singlestä myönnettiin kultalevy. Kappale nousi listaykköseksi niin Billboardin, Cashboxin kuin Record Worldin listoilla. Billboardin listalla se pysyi kaikkiaan kolmetoista viikkoa 18. heinäkuuta lähtien, niistä ykkösenä kaksi viikkoa. Myös B-puoli ”I Should Have Known Better” saavutti pientä menestystä ja nousi Cashbox-listalla 43:nneksi ja Billboard-listalla 53:nneksi.


title: A Hard Day’s Night (kappale)

text: ”A Hard Day’s Night” nousi Britannian ja Yhdysvaltojen lisäksi listaykkösksi myös ainakin Alankomaissa (5 viikkoa), Norjassa (1 viikko), Irlannissa, Suomessa, Ruotsissa, Tanskassa, Hongkongissa, Espanjassa ja Argentiinassa. Valtaosassa singlen muissa kuin Britannian- ja Yhdysvaltain-painoksissa B-puolena oli Britannian-painoksen tapaan ”Things We Said Today”. Joissain valtioissa singlen julkaisi poikkeuksellisesti Odeon Records.


title: A Hard Day’s Night (kappale)

text: Yhtyeelle myönnettiin kappaleesta Grammy-palkinto, mikä oli yhtyeen saralla ensimmäinen laatuaan. Laulusta on tehty paljon cover-versioita. Esittäjiin lukeutuvat muun muassa Chet Atkins, Ella Fitzgerald, Screamin' Jay Hawkins, Goldie Hawn, The Bar-Kays, Billy Joel, Quincy Jones, The Knack, Peggy Lee, George Martin, Otis Redding ja The Supremes.


title: A Hard Day’s Night (kappale)

text: The Esquires on tehnyt suomenkielisen version kappaleesta nimellä ”Kovan päivän ilta”.


title: A Hard Day’s Night (kappale)

text:
A-puoli
B-puoli


title: Santa Who?

text: Santa Who? on vuonna 2000 kuvattu komediallinen jouluelokuva. Elokuvan pääosia esittävät Leslie Nielsen, Steven Eckholdt, Robyn Lively, Max Morrow, Tommy Davidson, Darren Frost ja Karen LeBlanc. Elokuvassa joulupukki putoaa reestään huonon sään seurauksena New Yorkiin ja menettää muistinsa. Elokuvan on ohjannut William Dear.


title: Helena Häkkinen

text: Helena Häkkinen (1955–2011) toimi viestintäalalla markkinoinnissa, yrittäjänä ja tietokirjailijana.


title: Helena Häkkinen

text: Häkkinen oli perustamassa Väestöliiton Poikien puhelinta ja toimi laajasti muutenkin hyväntekeväisyysalalla.


title: HMS Terror (I03)

text: HMS Terror (viirinumero I03) oli Britannian Kuninkaallisen laivaston Erebus-luokan monitori, joka palveli ensimmäisen maailmansodan lopulla ja toisessa maailmansodassa.